Israel Ram Cu Lungrethei Taktak A Si Ko Cang Kil Hnih In Tuk/Doh An Timh Taktak Cang – Chin Miphun Tlangau\nIsrael Ram Cu Lungrethei Taktak A Si Ko Cang Kil Hnih In Tuk/Doh An Timh Taktak Cang\nJuly 10, 2019 Salai Ephraim WORLD 0\nAmerican ram nih Iran ram a hrem cuahmah ruangah Iran nih American lehrulh nak caah Israel ram cungah a tak in t’uan a timh ve cang.Iran hawi t’ha taktak a si mi Hamas pawl hna nih cun American nih Iran cungah a tuah ning paoh in Israel ram cungah lehrulhnak tuah ve dingin timhcia kan si cang tiah Hamas nih cun a chim.Cun,Israel ram kah nak dingah caan saupi chung cawlcangh ningcang kan cawng cang i a tu ah cun Israel kah dingin zei zong te tihcia kan si cang tiah an chim.\nHamas pawl hna nih cun Israel ramri a si mi Gaza Strip ah khuasa mi hna Hamas miphun hna le Islamic Jihad group pawl hna nih cun a rauh hlan ah Trump Height Golan Heigh ram chungah a um mi Judah miphun hna cu an rak tuk ve hna lai i,Syria ram lei in Hizbollah group pawl hna nih Judah miphun pawl hna cu an rak kah ve hna lai. kil hnih in Israel ram cu tuk a si lai i cikhat teah Israel ram cu lak a si lai tiah an chim Hamas nih a chim.\nHi konghe pehtlai in Israel nih a chim ningah cun kil hnih in Israel kah/tuk a kan timtu hna hi Iran nih hriamnam tling tein a pek hna pin ah Israel ram a doh ningcang hna cu felfai tein training zong a pek cang tiah a chim.cu pin ah kil hnih in Israel tuk/kah an timh nak zong hi Iran nih plan a suai piak mi hna ning tein a si tiah a chim fawn.cun Gaza ramri ah a um mi Hamas ralkap pawl Izz al Din alQassam ralkap pawl le Islamic Jihad group pawl hna nih cun Israel ram chungah luh i zei sualnak a nei lo mi civil pawl hna tiangin thah thluah mah an si lai tiah an chim.\nIsrael PM Benjamin Netanyahu nih cun Iran nih a duh tawk in midang cu hmang hmanh hna sehlaw Israel nih timhcia tein kan hngah ko hna.Iran nih suimilam cheu chungah Israel cu rawh in a um lai tiah a rak chim ruangah Israel cu timhtuahnak t’ha tein kan rak nei dih cang.an mah he i doh/kah dingah Israel Air Force pawl hna cu timhcia in chiah dih an si cang tiah a chim ve.cun, Israel nih a ram nak in American F-35 Fighter jet cu 100 renglo cawk a timh.hi ruangah Syria nih cun Israel nih hi thil cawk a timh mi hi Iran kah/tuk nak dingah hman a timh mi a si tiah an chim.\nRussia President Putin Nih Ukraine Ram Cu A Mah Kut Tangah Chiah A Timh Ko Cang\nAmerican Nih Rian Tuannak Cazin Cu China Cozah Sin Ah Zuar Piaktu An Um Than Hoi


Zerhpi Nii Ah President Trump Nih Mi A Thah, Abu Bakr al-Baghdadi Le Midang An Thah Hna – Myanmar Chin\nZerhpi Nii Ah President Trump Nih Mi A Thah, Abu Bakr al-Baghdadi Le Midang An Thah Hna\nOctober 28, 2019 Myanmar Chin World 0\nZerhpi Nii Ah US Nih Abu Bakr al-Baghdadi Le Midang A Thah Hna\nISIS ralhrang lutlai a si mi Abu Bakr al-Baghdadi cu US nih kan thah cang tiah President Trump nih thawng a thanh cang. An thah caan hi zerhpi nii zingka teah a si.US caan ahcun zerhte nii zaanlei 5:00pm a si nain Iraq ahcun zan tim 12:00am asi i Syria ram ahcun 2am hrawng asi caah zerhpi nii zingka ti khawh a si.\nBaghdadi thah awk caah timh ciammam tein US ralkap thiamhlei minung 100 hrawng nih Helikopter 8 in an va zuan hnawh i Baghdadi thahnak ding kutka caah bomb an puah bak in Baghdadi cu vawlei tang khur chungah ngakchia pathum a fale zong aa hruai hna i amah tein bomb in aa puah hnawh ti a si. Bomb aa puah hnawh hlan ah aa hruai mi a fa le cu an tap chih len ko ti a si. Amah tein Bomb ai puah caah President Trump nihcun Uico thih in a thi,a ral a chia tuk amah tein ai that ko hen cu tiah a ti.\nAn thah mi ISIS ralhrang bawi pa Baghdadi cu Syria ram chaklei i kulh dihmi inn pakhat ah a chungkhar le amah a vengtu pawl he an um i vengtu ralkap nih an cawngh tiah theih a si. Amah thahnak ah US ralkap nih Uico fim zong a ken i pakhat cu aa hliam nain kan ralkap cu an him tiah President Trump nih a chim.\nThah an kal lio cu Live in fiang taktak in kan zoh i Bomb in ai puah hnawh mi Baghdadi zong amah a si ko timi an chim ve nain Tette pakhat hmanh langhternak US nih a tuah. A sinain tette lo thawngthanh cu Russia nih a zum ve lo.\nPresident Thawngthanh lio\nEsther Hlathar: Dawtmi Esther Cu Valdang Ttang A Pom An Ti Tik Ah Rak Zumh Hin Hlah Mu, An Chimmi Lakah Nangmah Kan Dawt Deuh\nOfficial: VOTE Pek Ningcang A Fiang Taktak,\nNingcang Loin Luban Nih Thil An Tuahmi Ruangah CCF Malaysia Khrihfabu Cu I Țhencheu Dih Dawh An Si !!\nThailand Ah Damiah Taih In Minung Pathum A That Tu Kha ကျောင်းအုပ်ဆရာကြီး A Rak Si Diam\nKei Ka Idol Cu Ka Nu A Si (Benjamin Sum)\nMRTV Ah Lai Thuam Langhternak An Tuah I Hakha Thuam Ai Tello Cu A Mak Ngai\nRamdang Um Lai Fale hna hi Laica an thiam maw a biapi deuh, Pathian bia an pemhmi dah? tbk tluk in ruah a herh dirhmun kan phan.


AZA CANG, DONALD TRUMP HI KAL CANG SEH, BIBLE ZONG A ZUM LOMI ASI – The Chinlung Post\nChin mi lakah bochan deuh mi, thil thei duh tiah ruah mi tam deuh nih cun Donald Trump hi an rak uar lo ngai timi a lang. Donald Trump i thil a kal pi ning a policy kong tete zong ah soiselnak an tuah lengmang ve hna. Tutan zong ah Laimi kanpa bak a simi Rev. Dr. Ral Buai nih Donald Trump a uar lonak cu fak ngai in a rak langhter ve ko hih.


Rev. Lai Ram Hu Upatnak – The Cherry Par\nRev. Lai Ram Hu Upatnak\nKan pa Rev Lai Ram Hu, Bawipa sal tha, miphun kilhkamhtu nih a kan liamtak cu kan ngaih a chia tuk e.\nRev. Lai Ram Hu ka upatnak 3: 1. Pathian rian a tuan pah in Pathian hla, ram hla fung 3000 ring lo a phuah, cu cu mi sawhsawh nih tuah khawh lomi a si. 2. CNF pawl hi bawmhchanh cu chim lo anmah he lampi ton i i chawnh manh hi ralkap nih an kan vuakden lai tiah thihnak thlan tlang cung dir tluk i kan rak ruah lio ah pastor a si ko nain a fapa bak CNF ralkap lut ding ah amah nih a va thlah.\n3. CCC (CCU) Hakha sianginn kan rak kai lio (1994 or 95) ah Hakha khua thar ah ralkap nih mipa pakhat zei sual lomi meithal in an rak kah i mah lio ah ral tha taktak in a holh ngamni ah Rev Lai Ram Hu le atu US ummi Rev Dr Van Ni khi an rak si. Cawnnak ah cataang sangpi a si lo nain a lam kip in Pathian nih kan miphun caah a hmanmi a si.\nTantakmi chungkhar Bawipa kan Pathian nih hnem ko hna seh. A tang photo hi 2018 ah Australia kan rak tlawn ti lio si. Peng Thang\nRev. Lai Ram Hu nih A Kan Liam Tak. Chin miphun sersiamnak acawlcang pengmi, Bia le hla in bochanmi le biaknak le peng ihruainak lei bochanmi Rev.Lai Ram Hu cu pumsa ngandamlonak in March 28, 2021 zinglei sml 4:30 tluk Mandalay siizungah hi Vawlei nunnak in a kan liam tak. Miphun caah pekmi afapa Cadet John Biak Tin Lian cu 2014 November 19 Kachin ram ah Ralbawi sinak a cawnlio ah Kawl ralkap kahnak in a rak thi. Chin Miphun phungtungtu Rev. Lai Ram Hu philh na um lai lo. Tantakmi Chungkhar kan in ngaihchiatpi hna. Pathian nih in hnem hram hna seh! TCP Chungkhar\nRev. Lai Ram Hu hi..biaknak lei kanpa le nih ZBC chan CCOC cawlcangh nak ah Pathian hla/ ram hla tthattha tampi phuahpiak tu kanpa a si. Ahla pakhat Nu Kawlh a sak mi cu a tthakho tuk i mipi nih ngaih tthan peng duh hla a rak si. Pathian duh mi le Miphun dawtu ciamman aa hngalh nak cu.. Afapa dawt John Biak Tin Lian zong CNA ttuanding in CNF camp ah thlacam nak te he a rak petu kan U/ kan pa a si. Dothlen nak kum (30) leng kan tuah chung ah a um bal lo mi tuanbia dawh ttialtu pafa an si. Kan in siang lo tuk hna e tilen zong ah mu..duh tlin lo nak vawlei si aikun..nan pafa te in kanbiak Pathian sin ah zungzal in vadin cang ko uh.\nRev. Lai Ram Hi, na choir group he Rgn GFA Bible Seminary i hla nan hung kan sakpiak lio kha mitthlam ah a cuang ne hme cu. “Hla hi fung 3,000 hrawng ka phuah cang,” na ti maw kha? Laimi hlaphuahthiam pakhat kan sung ko ne hih. Zeititha, liam ai kun law rak kan dong te mu.\n← Bank Pawl An Rawk Lai Maw?\nTrump Kan Sungh Ruangah India Zong Kan Sung Chih →


Duhnak A Rak Tthawn Ning Hi, A Siangpahrang Fanu Sinak Tiang A Kaltak – Chin 7 News\nDuhnak A Rak Tthawn Ning Hi, A Siangpahrang Fanu Sinak Tiang A Kaltak\nOctober 31, 2018 admin WORLD 0\nJapan ram in siangpahrang chungkhar i an fanu a simi Princess Ayako cu mi sawh sawh a vaat ruangah a siangpahrang fanu sinak a kaltak a hau.\nHi kum 28 nu hi siangpahrang Akihito i a tunu a si i hi nu nih hin siangpahrang chungkhar a si lomi pa kum 32,Kei Moriya a vaat caah a siangpahrang fanu sinak cu an phung ning in a kal taak i princess tiah auh a si t in lai lo.\nA sullam cu a princess sinak in hlawknak le upatnak a hmuhmi vialte kha hi lenglei mipa a vaat caah a kaltak dih a hau. An i tthitumnak hmun hi hi princess Ayako i a pa puchin siangpahrang Meiji inn ah a si.\nPrincess Ayako nih hi thil a tuah ruang i a lawmhnak cu mipi sinah a chim. A hlan ahcun siangpahrang chungkhar nih a lengleimi rak tthit le vaat a ngah lo nain a tucu chan aa thlen bantuk in an phunglam zong aa thleng cang.\nDollar thlen kai taktak than\nLion Air vanlawng tlak hlan ah minu nih langhnak a rak hmuh nain an rak thei lo


President Trump 'phuah dingin tazacuai usih' tiin Hlutdaw Niam ah vote an thlak nain an sung - The Chin Express\nHome US Thawngpang President Trump ‘phuah dingin tazacuai usih’ tiin Hlutdaw Niam ah vote an...\nPresident Trump ‘phuah dingin tazacuai usih’ tiin Hlutdaw Niam ah vote an thlak nain an sung\nUS President Donald Trump cu ‘phuah dingin tazacuai (impeach) usih’ tiin zahan ahkhan US Hlutdaw Niam ah vote an thlak nain an sung.\nMah biatung a dirhtu cu Democrat MP/Rep. Al Green asi. Anih hi Texas state ah MP/Rep. a ngahmi pa asi.\n“President Trump nih MP nu 4 a timi hna bia kha miphun thleidan asi pinah, sualnak ngan tuk a tuah bak si. Cucaah phuah dingin tazacuai usih…” tiin Hlutdaw Niam ah a chuahpi caah vote an thlak.\nMP 332 nih ‘a hau lo’ tiin an vote i MP 95 nih ‘cuai ko usih’ tiin an vote. MP tam deuh nih cuai an duh lo caah cuai lo dingin an fehter.\nPresident Trump nih Democrat MP nu 4 cu ‘cutin khatin US cozah rianttuan seh tiah US mipi nan chimh lenmi hna nak cun, a rawk dih cikcekmi le sualnak in a khatmi nan ratnak ram ahkhan va kir ulaw remh va bawm deuh hna uh’ a rak ti hna.\nMah cu Democrat pawl an i faksak tuk i Nihnihni ahkhan Hlutdaw Niam ah ‘Trump bia hi miphun thleidan asi maw si hlah?’ tiah vote an thlak i ‘asi ko’ tiin an fehter.\nPresident Trump nih a phomhmi Hlutdaw Niam i Democrat MP nu 4\nMah hnu ah, atu bantukin ‘phuah dingin tazacuai usih’ tiin vote an thlak tthan i an sungh hi si.\nDemocrat MP vialte nih “Trump bia cu miphun thleidan asi” an ti dih ko nain “phuah dingin tazacuai” cu Democrat MP tampi zong an lungtling lo. Hlutdaw Niam hruaitu nu Democrat MP Nancy Pelosi zong nih ‘phuah dingin tazacuai lo dingin’ a vote ve.\nFianternak: Chinmi cheukhat nih ‘impeachment’ hi ‘President phuah’ ah kan ruah tawn. Impeach (impeachment) cu phuah asi lo. ‘Phuah dingin tazacuai’ asi.\nTahchunnak: Nizaan ah President Trump impeach dingin an vote mi kha ‘yes’ ti dih hmanh hna sehlaw President Trump kha an phuak colh lai lo.\nHlutdaw Sang (Senate) nih bia an ceih hmasa lai i MP cheu-thum cheu-hnih nih ‘a sual ko’ an ti lawngah phuah asi lai.\nLiamcia U.S. President 2; Andrew Johnson le Bill Clinton zong Hlutdaw Niam ah ‘impeach’ dingin an rak vote i ‘impeach’ an si nain Hlutdaw Sang (Senate) nih ‘an sual lo’ ati caah phuah an si lo.\nImpeach = phuah dingin tazacuai\nCun, ‘MP’ tiin kan ttial tikah US Chinmi cheukhat kan siahrem lo ngai. Kan ca hi vawlei cung ramkip in relmi asi caah Chin/Laimi vialte i fian khawhnak dingin ‘MP’ tiah kan ttialnak asi.\nHouse of Representatives cu Kawlram i Pyithu Hlutdaw (Lower House) he ai khatmi asi caah ‘Hlutdaw Niam’ tiin kan ttial.\nHlutdaw Niam chungtel pawl cu US, Australia, tbk., ahcun ‘representative’ tiah an auh hna i Hlutdaw Sang (Senate or Amyotha Hlutdaw in Myanmar) chungtel cu ‘senator’ tiah an auh hna nain Kawlram, UK le ramdang tampi ahcun ‘MP (Member of Parliament)’ tiin an auh hna.\nCucaah, Kawlram le ramkip um Chinmi vialte caah i fian a fawi biknak hnga ‘MP/representative’ le ‘MP/senator’ tiin kan ttialnak asi.


US state cheukhat cu thlichiat tilet nih fak ngai in a den kho. – Thechinlungnews\nUS state cheukhat cu thlichiat tilet nih fak ngai in a den kho.\nFlorida nichuah lei cu thlichia tilet nih fak pin den a timh cang, tuni friday ni ahkhan ralrinnak an Pekc cang hna. rua fak piin a sur lawng si lin thlichia zong fak ngai in a hrang, zarhtini hrawng ahhin cun florida le a pawng hrawng hrang hi cu fak ngai in a den kho caah nan nunnak a him khonak hna timhcia tein um i zuam cio u tiah ralringnak an pek cang hna.\nHi thliciat tilet hi a sawhsawh mi a si lo tih a nung tuk ding a si caah Virginia lei zong a den kho mi a si i ralring cio hna usih tiah, state emegency nih mipi cu ralring a pek cang hna.\nPresident Trump hi thlichiat tilet kong ahhin a rak holh ve i, mipi hna cu a tu friday nih ahhin nan nunnak caah timh cia tein um ko u tiah a chim ve, ka riantuantu hna nih amah le an ti khawh ning in buaipi an i zuam ko lai, a tu ahhin cun thlichiat tilet a rat lai ding hngak in an um ko tiah a chim chih.Fox News cu caah lai mi zong florida le a pawngkam um mi kan si ahcun i ralring ko hna usih.\nBe the first to comment on "US state cheukhat cu thlichiat tilet nih fak ngai in a den kho."


admin, Author at Khuaruah Har News - Page 175 of 181\nVawleicung miphun hitluk tam mi lakah hin zumhmi le zumhning zong tampi aum. Mahbantukin zumhnak tampi hnalakah hin mahle zumhmi lawng adikbik asitiah aruatmi zong kan tampi hna. Mahtlukin zumhnak tampi lakah hin biaknak ngeilo tiah theihmi zum kholomi zong an rak um lenve. Amah ruahnak zumtu tiah an chimmi\nWa Su Moe U le hlasakthiam Phyo Lay hna nihcun duhdawtnak thinlung an izulhkhalhnak zong kumli tiang asive cang. An pahnih hnacu pakhat le pakhat karlakah duhdawtnak par nih par achuahmi zong cuailei apanh kholo lawnsiloin akarhchin lengmang hlah maw tiawk in asikho. Wa Su le adarling pa hna nihcun\nNaypidaw Wisdom Hill nursery siangin ah tlaihhrem case ah atuartu Victoria amin tak tiah ruahkhawhmi min pakhat cu Naypyidaw ah kawlram palik leinih Press Conference an tuahnak ah kawlram palik leinih chimchuah asitikah thangchiatnak le soiselnak bia tampi achuak tiah theih asi. Mahbantukin an chimchuah mihe pehtlaiin antuah hram hram\nAlimacia kumhra thawk khan hlawhtlinnak tampi nih arak zulh pengmi lemcawngthiam minthang Ye Aung cu Academy Award tiang arak cokhotu le mitampi hna nih tha an rak pektukmi actor pakhat asi. Tuni tiangah zumhawktlaktein lemcawng rian atuan pengmi asi fawn. Ye Aung nih interview an tuahnak ah a chimmi bia\nChan Chan cu kawlram hlasakthiam minthang hnalakah hlawhtlinnak acobiktu le thapetu tampi angeitu hna lakah pakhat asi tiah kan chim zongah kan palhsual tuk lem nghalo. A aw tungtlang sangtakmi le awthlumtukmi angeih ruangah hin ringawn vawleicung ah hmun hma thukpiin alakhotu pakhat zong asi. Mahbantuk awtungtlang tha Chan Chan\nA Chuahka Ah Anunkhawh Hmanh An Zumhlo Mi Afanute Adam Ruangah Lawmhnak In Akhattu Khine Hnin Wai\nMah zawnlawng ruatloin thazang adermi hna cungah zawnruahnak lungthin he midang bawmhnak rian atuan peng theutu Khine Hnin Wai lungput cu mitampi nih an upattukmi asi. Khine Hnih Wai cu tuhrawng cu amah bak nih nudirhmunah dir in ngaktah buangro a zohkhenhtu asi. Mahlio canah hin nu dirhmun ah dirin\nLeona Lewis cu X factor 2006 lioah khan winner arak si. Mah ticun can cu duhsahtein ahung liam thluahmah tikah kum 2019 X factor Grand Finale ahcun Judge riantuan dingah aliamcia zarhpini ah tuahmi X factor puaiah cun arak kal kha asi. Glitter he ceu derhmarhmi angki fual he Leona\nTammy Hembrow cu Instagra i amah follower hna hrangah cun sexy Bikini model pakhat asinain amah cu fitness empire and activewear label ngeitu billionare pakhat asi. Aliamcia zarhpini ah khan Saski Collection an rak serchuahlioah arak iteli thazang arakchuahtu hna dihlak hna cu Christmas chunrawl(lunch) adanghnak kong nihcun amah thapetu\nMah Minung Pali Lak Ah Hin Tu Kum Academy Laksawng Latu Ding Ah Mizei Khi Dah Aitlak Bik Na Tihmi Si\nKawlram chung ah khin kum chiartein puai tampi an tuah lengmang tawn. Mah chung ahcun mipi lungthin a la kho taktak tu puai pakhat cu Academy laksawng peknak puai khi a si. Mah laksawng peknak puai cu kan phan dengmang cang. Mah laksawng peknak puai ah Academy laksawng la kho\nMagway Ramtthen, Kamma Myo Ah Virus Phunkhat Ruang Vok 100 Reng Lo An Thi\nBang Kok khuapi midang fahrin piaknak rian atuantu gang hnacu tlaih an sicang\nNa thluak le na mit zeitlukdah a si timi testnak tha tein zoh ta (no)zeizatnak dah a khah hmasabik lai


CHINMI CAAH THAWNGPANG TTHA TAKTAK A CHUAK LAWMHPI CIO USIH – The Chinlung Post\nMyanmar Deputy Foreign Minister Ah Pu Hau Do Suan An Chiah, ICJ Le Foreign Kong Atlaih Lai: Akonglam Tawi. December1,2020 ah khan Myanmar President U Win Myint nih Myanmar Ambassador to UN hlun Pu. Hau Do Suan cu, Deputy Minister of International Cooperation ah a chiah. Pu. Hau hi kan ram Rakhiang State i,\nBengali buainak ah khan UN Assembly le International Court of Justice ah Myanmar aiawh in biatak tein a dirh kamh tu kha asi i, kanmah Chinmi lakah a hma sa bik i Foreign Dy Minister rank a tlaihmi asi. January 2020 ah ICJ nih thla 4 le -6 vawikhat report pek dingin Myanmar cu bia a khiahpiak caah, March thla ah le a tu 23 November, 2020 ah khan Myanmar nih Provisional Measures Report a pek than cang i, a ralaiding 2021 Kum thar ah ceihhmai than ding asi.\nHi ICJ he pehtlaih in Myanmar ah a ceihhmai kho tu ding cu Special Expert Pu. Hau Do Suan lawng lawng hi asi caah Urgent Minister Post ah an chiah chungnak asi tiah theih asi. Tutan Myanmar nih report a pe mi ah ICJ lei nih cun Rakhiang i Bengali(Rohingya) pawl nan uah duh hna lo pinah Politics Election zongah nan thleidan than hna tiah Myanmar Cozah cu an mawh chiat than hoi.\nHi kong hi Pu. Hau Do Suan, Dy. Minister nih UNO, ICJ le Foreigns ram pawl ah Lobby tuahin a buaipi cang lai. Pu Hau Do Suan hi a Pa Khaizadal le a Nu. Luanzen te fapa asi i, 11 November,1954 ah Teddim peng Keizang khua ah a chuak. Rangon Arts & Science University( RASU) in BA(Hist.) a dih hnu ah Singapore University in Master of Public Administration(MPA) a dih hnu, 1979 khan Foreign Ministry of Burma ah a lut i,\nNupi Cing San Niang( Nwe Nwe Aye) he an i nei i, a fapa Mungpi zong US ah Nupi a ngei cang. Pu Hau Do Suan hi Myanmar Foreign Ministry ah Director General a rak tuan dih hnu in 2013 ah Myanmar Ambassador to Canada ah a tuan hnu in 14 June,2016 ah Ambassador to UN ah an chiah i, New York ah a um. Cun, 15 February 2017 le 7 February, 2017 ah Maxico le Cuba i Myanmar Ambassador sinak an kemhter chih.\n23 October, 2018 UN Assembly i Myanmar kong Rohinga an ceih lio ah biatak thlakin Kawlram pi a khamh khawh ca’ah a min a thang ngai ngai. Cucaah, kan Chinmi nih a mah Pu Hau Do Suan le Pu Henry Van Thio nih Myanmar rampi Deputy Minister le Vice President an kan tlaih piakmi hi Chin History a tharin an kan siam piak caah kan lawmhpi tak tak tinak kan langh ter. CONGRATULATIONS! Credit: MC Biklian


Sagaing Ramthen Chief Minister Nih Rampi Huap Calei Thiamsan Upat Conglawmhnak Roca Dr. Salai Khin Maung Thein A Pek - THE CHINLAND POST\nSagaing Ramthen Chief Minister Nih Rampi Huap Calei Thiamsan Upat Conglawmhnak Roca Dr. Salai Khin Maung Thein A Pek\nThe Chinland Post| 2019 February 22| Dr. Salai Khin Maung Thein cu 2019 February 20 i Kalay ah tuahmi Chin Miphun Ni ah Sagaing ramthen Chief Minister U Myint Naing nih rampi huap calei thiamsan upat conglawmhnak Roca a pek tiah kan theih.\nDr. Salai Khin Maung Thein hi Fidi Foundation @The Chinland Post ah chungtel pakhat a si. Atu Kalay aumnak inn khi alakte in The Chinland Post centre ah a kan hlantu zong a si.\nDoctor of Education (D.Ed) Major in Educational Management degree a lakmi ruang ah 2019 February 20 ah Sagaing ramthen Chief Minister Dr. Myint Naing le 2017, Naypyidaw ah Myanmar State Counselors Daw Aung San Suu Kyi nih conglawmh upatnak Roca an pek.\nHi bantuk conglawmhnak le Roca hi Dr. Salai Khin Maung Thein lawng in in Doctorate in sianginn a dihmi paoh an pek cio hna tiah kan theih.\nDr. Salai Khin Maung Thein a konglam tawi\nSalai Khin Maung Thein cu Kalaymyo peng ah a chuak i a pa Pu Ral Ceu (Lawngtlang) le a nu Pi Par Tial (Ngalang) hna i an fapa 2 lakah fapa hniang a si. March 1999 kum ah Kalaymyo University in B.A (Geography) a dih.\nUniversity of Yangon in 2004 kum March thla ah M.A (Geography) degree a la. Cu hnu ah MATS. Master of Arts in Theological Studies cu Philippine Christian University (PCU) 2015 kum ah a dih. MATS kai pah in 2013 kum in Cavite State University (CvSu) ah Ph. D in Educational Management (Candidate)course vialte a cawn dih hnu ah Ph. D degree lak ti loin Trece Martires City College, Philippine tu ah aa thial than i, Doctor of Education ( D.Ed) Degree (2017) kum ah a lak.\nConglawmhnak a hmuhmi hna;\n2017 kum ah Myanmar State Counselors Daw Aung San Suu Kyi nih Doctor of Education (D.Ed) degree a hmuhmi cawnglomhnak a pek. Amah hi Chin Miphun chung in Doctor of Education (D.Ed) Major in Educational Management degree a la hmasa tu a si.\n2018 kum ah Carson Baptist Church, Sanmyo 5, Kalaymyo nih D.Ed a hmuhmi cung ah cawnglomhnak an pek.\n2019 kum Sagaing ramthen Chief Minister Dr. Myint Naing nih (ႏုိင္ငံေတာ္အဆင့္ စာေပထူးခၽြန္ဆု) Rampi huap calei thiamsan Conglawmhnak a pek.\n2004 kum ah Carson Baptist Church, Kalaymyo nih M.A Conglomhnak Roca an pek.\n2010 kum ah Khuabung Area Christian Fellowship, Hakha, Chin State nih M.A Upat peknak Roca an pek.\nAriantuannak le Sining\nJudson Education Centre, Kalaymyo, Myanmar ah a dirh i June 2006-2011 kum tiang a tuah. 1997-1999 kum tiang No. 9 Basic Primary School, Pinlon, le Santa Private Basic Primary School, Kalaymyo, Myanmar ah saya rian a rak tuan. 1997 Lai Mekazin University of Kalaymyo ah Joint-Editor a tuan bal. Chin Funtonnak Bu(CFB)- The Chin Times Journal ah Chief-Editor cu 2012 kum ah a rak thok tu a si. Cun Khirhfabu le Veng le Sang le Society a tuannak hna cu:\nCarson Baptist Church, Kalaymyo, Youth Secretary -1995-1998;\nKalay Lai Sianghleirun Bu (Kalaymyo) Secretary le President-1996-1998;\nKalay Lai Seino Bu, Kalaymyo Secretary-1995-1997;\nUniversity of Christian Fellowship, University of Kalaymyo, Secretary -2000;\nChin Baptist Association, Kalaymyo, Vice-President, Youth Department -2001;\nPhilippine-Chin Christian Fellowship (PCCF)-President -2015;\nGeography Department of Association, University of Yangon, Myanmar,-General Secretary-2004;\nChin Youth Organization, Kalaymmyo-CYO, Advisor 2018-2019;\nAtial mi cauk hna:\nRawn Chin Miphun Authawng (Voice for Chin Valley) Hakha language- 2016\nSemnak Iangngeiram (Charming of Mother Land) Hakha language -2018\nNihin tiang ah capar 30 leng a tial cang. Atu ah Chin Khrihfa Mission Theitlai timi cauk a tial i 2019 kum chungah a chuak zau lai tiah kan theih.\nHngalhternak: Ram le miphun caah rampi huap in calei thiamsan upat conglawmhnak Roca a kan hmuhmi cung ah a riantuanpi hawi The Chinland Post chungkhar nih kan lawmhpi. Cucaah, amah konglam tawite kan rak langhternak hi a si.\nPrevious Paletwa Peng Um Ralzaam Hartongmi (IDP) Hna Caah Bawmh Halnak\nNext Pa Van Lal Tluang A Tlau; A Hmutu Paoh Nih Zaangfahnak Te In Thawng Kan Thanh Uh


Kalay Ah Chin Miphun Funtomnak Forum An Tuah Lai – THE CHINLAND POST\nKalay Ah Chin Miphun Funtomnak Forum An Tuah Lai\nVahui |2018 July 23| Sagaing ramthen Kalay peng chung um Chin miphun tengnge pawl i funtom khawh deuh nak ding Chin Unity Forum cu aralaimi July 28 ah an tuah lai tiah kan thieh.\nChin miphun tengnge pawl i funtomnak forum cu Tahan Mission sang MYA Chapel ah an tuah lai i India ram Mizoram ramkulh Zoram Nationalist Party Chairman Pu Lalduhawma hi khual ah sawn a si taih Chin Unity Forum tawreltu committee Chairman Pu Bawlliana nih a chim.\n“Kanmah Chin miphun tengnge pawl hi kanmah te cio in kan um hna. Asinain hi bantuk i funtomnak forum phun hi voikhat hmanh kan ngei kho bal lo. Cu ruang ah atu bantuk in forum tuahding in kan tawlrel hi a si. A biapi in hmailei ah lungrualte le i funtomnak ngei bu te in zeitindah karhlannak kan ngeih lai timi tutan forum ah kan i ceihmai lai” tiah Pu Bawlliana nih a chim.\nAtu an tuah dingmi Forum hi Kalay ah Chin miphun hna kar i avoikhatnak bik forum a si lai. A biapi in Kalay peng ah khua a sami Chin miphun tengnge pawl i lungkhahnak le i funtomnak hmuitinh in tuahdingmi a si tiah kan theih.\nPhoto: Hi hmanthlak kan taarmi cu aa tlak remnak in CFB nih nih avoi 3nak lio Thopuai an tuah liomi hmanthlak a si.\nPrevious Chuncung Ah Ks. Sing 25 Man Hrawng Zuu An Tlaih I An Thlet Dih\nNext Thantlang Sii-inn Furpi I Ti An Har Caah Mizaw Harnak An Tong


Fonhkomh Cozah Sernak Caah Zeitluk In Dah Miphun Party Vote Pek A Herh? – THE CHINLAND POST\nFonhkomh Cozah Sernak Caah Zeitluk In Dah Miphun Party Vote Pek A Herh?\nSalai Holy Tawk Tling Thang: — 2020 thimnak ah cozah ser khotu ding ah ruahmi cu NLD le USDP party lawng an si. USDP party cu ralkap nih a surlu an tlaihmi a si i rammi thinlung in an tlak tuk cang caah cozah an ser kho lai, ka zum ti lo. A si kun ah, NLD party lawng nih tah, ramkomh (Pyidaungsuh) cozah a ser kho ve te hnga maw? Atu lio ramkhel thlihran hoih in zohti hna usih.\nRamkomh Hluttaw Ah Thutdan Umtuning\n2008 phunghrampi tang in thimnak tuah ding a si caah cozah cu ramkomh hluttaw nih ser ding a si. Pyithu hluttaw le Amyotha hluttaw pahnih an fonh i cucu, a min ah Ramkomh (Pyidaungsuh) hluttaw tiah auh a si. Pyithu hluttaw ah thutdan zapi 440 a um i hi chung ah ralkap kuzale nih 25% in thutdan 110 an laak cia cang. Cucaah, Pyithu hluttaw ah mizapi nih thim dingmi thutdan 330 lawng a taang cang. Cu ve bantuk in Amyotha hluttaw ah thutdan zapi 224 a um i ralkap kuzale nih 25% in thutdan 56 an laak cia cang caah thutdan 168 lawng a taang ve cang. Ramkomh hluttaw ah thutdan zapi 664 a um i hi chung ah ralkap kuzale nih 25% in thutdan 166 an laak cia caah mizapi thim dingmi thutdan cu 498 lawng a taang cang.\nUSDP nih cozah a ser khawhnak ding ah thutdan 167 a hmuh a hau. Asinain, USDP nih thutdan 498 chung ah thutdan 167 an hmu kho lai lo. 2020 ahcun USDP mee hi Thura Shwe Mann party mee he tampi aa then te lai caah mee 100 hmanh an hmu kho lai lo. Sihmanhsehlaw, NLD nihcun Amyotha le Pyithu hluttaw in thutdan 333 an hmuh lawng ah cozah a ser khawh lai. Hi MP thudan 333 cu 498 chung in hmuh ding a si. Cucaah, 2020 thimnak ahcun NLD party nih thutdan 333 a hmuh khawhnak ding a har ngaingai. Tlangcung miphun party an thawn ahcun a har chinchin fawn rih lai.\nNLD Nih Thutdan 333 An Hmu Kho Lai Ka Zum Lo\nNLD party nih cozah a ser khawhnak ding ah a herhmi thutdan 333 an hmu kho lai ti ka zum lo. A ruang tampi lakah panga in ka langhter lai;\n2015 thimnak lio tluk in mizapi nih caankarlak (bi-election) thimnak ahkhan a konglam tampi ruang ah an dirpi ti hna lo. Cu lio nakin 2020 ah an dirpi hna lonak a fak deuh rih lai.\n2015 in 2020 tiang kum 5 chung an riantuanmi zoh tikah USDP hmanh an tluk hna lonak a um. Tahchunhnak ah USDP lio ahcun Chin ramkulh hluttaw nih upadi 24 leng an ser nain NLD nih 10 hmanh an ser lo. President U Thein Sein lio ah Kawlram remdaihnak lamthluan meiceu hmai a zawhmi kha NLD chan ahcun a mit cuahmah. NLD party lutlai le Myanmar ram hruaitu a simi Daw Aung San Suu Kyi tu kha tlangcungmi hriamtlai phu kahdohnak le Rohingya kong ah ramkip nih a bo tam lakte an thlonghpiak than. Mizapi nih an i ruahchan ning bantuk in NLD nih rian a tuan khawh lo caah mizapi tanpinak tampi a zor chinchin cang lai.\n2015 kum thimnak lemsoinak tuah lio ah mizapi bia an kamhmi hna “2008 Phunghrampi” kan remh lai timi an remh kho lo. Tlangcung mi nih kan duhmi federal an kalpi duh lo. Ramkhel thiamsang hna nih hluttaw leng in phunghram remh a hau ti an au pi lio ah NLD nihcun remdaihnak lamthluanpi kha a daithlanh. Cu tikah a lam lo pi a simi hluttaw in phunghram remhnak a tuah nain a tuah kho lo. NLD lawng nih phunghrampi a remh kho ti lo ti kha mizapi an i fian cang caah NLD tanpinak tampi a tumchuk, a zor cang.\nNLD riantuannak le cawlcanghnak duh lo ruang ah NLD party in a chuakmi le party dang a dirhmi an um len. Hiti party dang a dirhmi pawl hi thazaang thawng a ngeimi an si caah NLD mee tampi aa thek lai i cu nihcun an thazaang a zorter ngaingai lai.\nNLD nih phunghrampi remh ding a chuahpimi ah tlangcung mi nih kan aupimi le kan duhmi federal kong aa tel lo. Cu pin ah USDP nih ramkulh le ramthen ah mahte cio in Chief Minister i thim khawhnak ding biatung an chuahpimi zong NLD nih an doh i an thlak. Hi ruang hrimhrim ahhin NLD policy le lungput nih tlangcung miphun duhmi taktak a kalpi duh lo timi a fianter caah tlangcung miphun lawng si lo in Kawlmi cheukhat tiang NLD an tanhnak tampi a zorter.\nHi ruang ah 2015 kum thimnak bantuk in 2020 ah NLD nih teinak a hmu kho ti lai lo. Cozah ser khawhnak ding tiang thazaang a ngei ti lai lo. 2015 ah Shan le Rakhine dah ti lo cu tlangcung ah NLD nih teinak an hmuh ngawt dih. Mizapi nih NLD palai an fit, an that tuk ruang ah mee pek si lo in Suu Kyi an bochan tuk caah mee an pek bia a si, cu ruang ah NLD palai a thimi pa tiang MP a tlin phahnak kha a si. Cuti tlangcung miphun party umnak ah teinak an hmuhmi thazaang vialte kha 2020 ahcun tamlak te a zor cang lai. Mizapi nih rian atuan kho lo dingmi a thimi palai kha mee an pe hrimhrim ti lai lo.\nCozah Sernak Ah Tlangcung Miphun Mee Ngeih Zat\nCozah sertu ding ramkomh hluttaw thutdan zapi cu 664 a si, ramkomh hluttaw ah thutdan 333 a tlingmi lawng nih cozah an ser khawh lai. Hi thutdan 664 chung ah tlangcung miphun umnak (ramkulh/state) thutdan zapi hi 207 a si (Amyotha le Pyithu), Kawl miphun tamnak Kawlrawn ah thutdan 291 a um ve. Cucaah, tlangcung miphun party hna nih Amyotha le Pyithu hluttaw thimfung hmunhma ah thutdan tamdeuh an laak khawh ding a biapi tuk. Cuti an laak khawhnak ding ah tlangcung miphun hna nih mah le miphun party kha mee pek cio a biapi tuk. Cozah a ser kho tung lomi party paoh cu vote pek ding a si lo tiah a aupitu cu ramkhel a thiam bak lomi le cu aupimi bia aa zumhmi cu hrihhram aa hngal lomi- “Mah Hngalh Lo” taktak khi an si. Atu cu mah le mah i cumh caan le mah hngal lo-lungmawng in thimfung pek caan a si ti lo.\nNLD Nih Cozah A Ser Khawhnak Ding Ahcun..\nKawlrawn ah a ummi thutdan 291 chung ahhin NLD nih thutdan tamdeuh in teinak an hmuh pin ah tlangcung miphun umnak ramkulh pasarih ah a ummi thutdan 207 chung ah tamdeuh an hmuh lawnglawng ah cozah an ser khawh lai. NLD nih Kawlrawn ah za ah za in (100%) teinak an hmu bak lai lo tiah chim khawh ngam a si ko. Kawlrawn ah NLD nih thutdan tamdeuh hmanh in teinak hmu hmanh hna sehlaw tlangcung miphun party umnak thutdan 207 chung ahhin cun NLD nih thutdan tamdeuh in teinak an hmu kho ti hnga maw? Cuti an hmuh khawh lo ahcun anmah NLD party pakhat lawng nih cozah an ser khawhnak ding a lam aa hlat tuk cang.\nFonhkomh Cozah Sernak\nKawlrawn ah NLD nih thutdan tamdeuh in teinak an hmuh lai ka zumh. Asinain, tlangcung miphun umnak ramkulh pasarih i thutdan 207 chung ah zatceo nak tamdeuh cu a hmu kho lai ka zum ti lo. Thutdan 207 chung ahhin tlangcung miphun party tu nih tamdeuh an hmuh lai ti ka zumh deuh. Cucaah, tlangcung ah miphun party an thawn ahcun NLD nih cozah a ser khawhnak ding a lam a hlat chin lengmang lai. Cu a si caah, aralaimi thimnak phichuak cu party pakhat lawng nih cozah ser si lo in “Fonhkomh Cozah” (Coalition Government) a chuak lai ti ka zumh. Fonhkomh cozah a chuah ding zong kaa hngah hlang fawn.\nParty pakhat nih cozah a sermi nakin fonhkomh cozah a chuah ahhin rampi caah tampi thatnak a chuahter deuh lai. Cozah le hluttaw chung ah check and balance a um kho deuh fawn lai. Cu bantuk a chuah khawhnak ding ah ramkulh pasarih ahcun tlangcung miphun party hna nih thutdan tamdeuh an hmuh hrimhrim a herh ve. Cucaah, a tha deuhmi cozah riantuannak le cawlcanghnak a chuah khawh ding hi rammi zapi duhmi a si bantuk in tlangcung miphun paoh nih mah le miphun party cio kha thimnak ah tlinter an hau. Hihi Federal a duh taktakmi Kawl pawl le 8888 chanchuak siangngakchia hruaitu hna zong nih Federal a chuah khawhnak ding ahcun tlangcung miphun hna nih thutdan tamdeuh an laak khawh a biapi tuk tiah tlang an au lengmang ve cang.\nKan fale kan chimh cawnpiaknak nih “kan Innpa fale tu an lungfim dih cang” timi Lai phungthluk kan hluan cang. Tlangcung miphun hruaitu hna nih federal an aupi cuahmah lio ah federal a kalpi lotu party dang tu kha Chin miphun (ethnic) nih vote kan pek peng rih hna. Cu lio ahcun kan innpa a simi Kawl pawl tu kha federal kong ah an lung a fim tuk cang i tlangcung ahcun miphun party nih teinak nan hmuh a herh tiah anmah tu nih an kan cawnpiak than lehlam cang. Molh tuk lo ahcun tlangcung ahcun miphun party ah vote pek hrimhrim awk a si cang.\nCozah Sernak Ding Bawmtu Party\nParty pakhat lawng nih cozah a ser khawh lo ahcun a thawng bikmi party nih amah he a naihniammi party le minung kha bawmtu ah aa rawih hna a hau cang lai. Cozah sernak ding bawmtu ah a biapi bikmi hawikomh phu 3 cu; Federal Democratic Alliance (FDA), National Brotherhood Federation (NBF) le United Nationalities Alliance (UNA) hi an si. Hi phu 3 chung ahhin ramkhel party 50 hrawng an i tel.\nFDA hi party phu 13 aa fonhmi phu asi. Annih hi NLD nakin USDP nih rawih aa fawih deuh dingmi an si. UNA hi 1990 ah Kachin, Shan, Rakhine party cheukhat nih dirhmi a si. Annih hi USDP nakin NLD he a naihniam deuhmi phu an si.\n“NBF” hi tlangcung party 22 aa kawmmi phu an si. Federal Rampi ser a duhmi an si i 2008 Phunghrampi remhnak kong ah a cawlcang ngaimi phu an si. Cozah sernak kong ah NBF policy cu aa tinhmi democracy le federal uknak phung a kalpitu paoh sin ah khan aa bawm ko lai. Annih cu alai lak ah a dirmi an si, NLD nih aa rawih ahcun an dirpi ko lai.\nParty Dirhmun Cuanh Chungnak\nKawlram ah ramkhel party 90 leng an um. A tamdeuh cu miphun party an si. 2020 Myanmar rampi thimnak le ramkomh hluttaw ah zatuak (%) in thutdan an tinco zat te ding a tlangpi in ka ruahdamh ning cu; NLD 40%, Ralkap 25%, Ethnic parties 21%, USDP 9%, Shwe Mann party (UBP) 3%, 8888 siangngakchia (PP) party 2% an si.\nKawlrawn ah USDP le party dangdang nih thutdan 62 tluk an hmuh i tlangcung ah miphun party nih thutdan tamdeuh an hmuh ahcun zeiti hmanh in NLD nih cozah an ser khawhnak ding a lam a um ti lo. Kawlrawn ah party thawng a simi 8888 chanchuak siangngakchia, Thura Shwe Mann le USDP nihhin thutdan 291 chung ah a tlawmbik in 62 paoh cu an hmuh khawh caah NLD nih cozah a ser kho lai ti ka zumh lonak cu a si.\nNLD Nih Cozah A Ser Khawh Lo Ahcun\nNLD party pakhat lawng nih cozah a ser khawh lo ahcun ramkulh le ramthen kip Chief Minister pawl hi NLD minung bak thim an si lai ti khawh a si ti lo. NLD nih aa rawihmi hna party kha ramkulh le ramthen cio ah thutdan tamdeuh in teinak a hmumi party an si ahcun Chief Minister cu NLD minung si ti lo in teinak a hmumi party an si ko cang lai. Cucaah, Kawlrawn ahcun NLD nih teinak hmu kho seh, tlangcung miphun umnak ahcun miphun party cio nih teinak hmu ko seh tiah tlangau lengmang a sinak cu a si. Tahchunhnak ah NLD nih tlangcung miphun party phufonh kha cozah sernak ding ah aa rawih i Chinram ah Chin party nih thutdan tamdeuh an tinco ahcun a tamdeuh hnatlaknak in Chief Minister cu Chin party chung in a si kho tuk ko.\nNLD le Tlangcung Miphun Party\nCentral NLD party a surlu tlaitu, a ngeitu asilole a hrihhram cu Kawl an si. Cucaah, NLD policy cu Kawl duhning te in suaimi le tuahmi a si ti khawh a si. Miphun in cun Kawl miphun ti usih law kan palh hnga maw? USDP surlu tlaitu cu ralkap an si, ralkap duhning le party pakhat lawng nih uknak tlaih dih timi policy hrambunh in rian a tuanmi an si. Tlangcung (Ethnics) miphun party hna (tahchunhnak ah CNLD) surlu tlaitu, a ngeitu le an hrihhram cu anmah tlangcung miphun lila an si. Cucaah, thimnak ahhin a biapi bikmi cu party policy a si, a pahnihnak cu a minung ah aa hngat. Atu cu “Lo Zu nih Inn zu pawn chuah caan a si ti lo, inn zu nih inn a hlam than caan le a sungh ciami covo a laak than caan” a si cang.\nPolicy Le Theitlai\nParty policy cu thingkung bantuk a si, cu policy a kalpitu le a tuanchuahtu cu minung a si. Cucaah, minung cu “theitlai” ti khawh a si. Cucaah, a pang chiami theipi nih pangtha a tlai bal lo bantuk in mah le miphun caah a tha lomi policy a ngeitu party nihcun miphun caah a thami theitha a tlaiter kho ve lai lo. Theipi pangchia kung ah pangchia a tlai ko, pangtha kung ah pangtha a tlai ko. Thingkung um hmasa lo in thei a tlai bal lo.\nCucaah, tutan thimnak ah party policy zoh lo in a minung in kan zoh ahcun tampi kan i palh kho. A minung lawng a zohmi cu a kung zoh lo in a theipar lawng a zohmi an si. Cu bantuk cu hmailei khuasaknak kong ruat lo in nihin pawkhimnak ca men lawng a ruatmi an si. A tha bikmi cu tlangcung miphun nih kan duhmi federal democracy, mah le ramkulh ah mahte in khuakhan lairel khawhnak le mahte in Chief Minister i thim khawhnak policy tibantuk a kalpitu party kha pakhatnak ah chiah i cu hnu ah cu policy a tuanchuah khotu ding a minung thim thiam ding hi a si. Kan herhmi taktak cu thanchonak nakin a cunglei policy vialte hi an si. Cu policy a nun ahcun thanchonak meiceu cu duk, a ceu phut ko lai.\nCucaah, “Fonhkomh Cozah” a chuah ahhin rammi caah tampi a that deuh pin ah phunghrampi zong aa remh kho deuh lai. Cozah zong kha party pakhat lawng a si ti lai lo caah a lor ngam ti lai lo. Cun, hluttaw leng remdaihnak lamthluan zong a kalpi khawh deuh lai. USDP siseh, NLD siseh party pakhat lawng nih cozah an ser i phungphrampi cu an remh kho ti fawn lo cu ta. Cozah le hluttaw chung riantuannak ah counter balance a um deuh lai i tlukruannak le langhngannak zong a um deuh fawn lai.\nCu ruang ah Fonhkomh Cozah a chuah khawhnak le Myanmar rampi federal democracy phungdik in a kal khawhnak ding ah miphun party nih tlangcung ah thutdan tamdeuh in teinak an hmuh a herh. Tlangcung miphun party hna nih teinak an hmuhnak ding cu tlangcung miphun kutcung ah aa hngat. Myanmar rampi daihnak hmu in federal democarcy taktak chuak hraam ko cang seh!\nEditor biacah: Hi capar cu The Chinland Post hmuhning a si lo. Catialtu pumpak a dirhmun le a hmuhning a si – Editor.\nPrevious BONG LE VAN AA THLENG MI NIH MIT A LEH by Pu Thla Hre\nNext NLD Nih Federal Rim An Namter Lo Caah Tlangmi Nih Kan Vote Hna Awk A Si Ti Maw?


Lainu Doctor pari nih a lung tha lonak a phuan ve cang – The Cherry Par\nLainu Doctor pari nih a lung tha lonak a phuan ve cang\nAugust 21, 2019 admin Thawng Pang\nTu lio ka dirhmun in message tampi kan let kho hna lo. Ka lung a tha lo ngai. Hospital he Clinic he cun suimilam 12 bak ka can a dih. Ka fanu he hmanh can hman ti nak ka ngei kho lo. Nikhat ahhin Mizo holh youtube ka chimmi he cun ngandamnak kong a ka halmi 40-50 tluk an um. Ka leh dih ahcun rian tuan ngol hau phun khi a si. Rian tuanmi ka si caah FB ka chimmi hi Clinic (sekhan) a si lo timi kha nan ka theih piak thiam lai i nan thin hung hlah u.\nMessage a bia pi deuh mi tu cu Sunday zan ah leh khawh kai zuam hnga. A can lio ah le ka hrelhmi hna a um zongah kan fb ah Baibal cacang a tarmi lawngte kan si ko caah kan lung sau ko seh! Mizaw zoh tikah a ngandam lo nak tuanbia theih a herh i tlamtling lo huaha in a cheu cu an tial tikah hal than hmasa a hau. Cu bantuk cu keimah caah a har taktak mi a si i cu ruangah message ka leh lo mi zong an um len. Zakzum lo tein nan ka halmi zong kan i thlaichan hna caah a si ko i kan tlamtlin lo nak a um tikah lungsau tein hngak u si law i theithiam ve ve hna u si.\nMah kong zong hi nan zuam ah cun relchap ko hna uh thawngpangdang asi.Chin Cozah An Palhnak Pahnih .Tutan Halkha inn hrawhpiaknak kong he pehtlai in heh tiah kan media (The Hakha Post le The Chinland Post) khatlei khatlei biaruahnak an kan ngeihpiak hna. Pu Kio Mang fapa pu Khua Kung, sipin bawipa, khuanu khuapa le pupa ram ngei ai timi hna tling tein bia an ruah dih hna. Kan media cung ah keimah pumpak in upatnak zong ka pek hna.\nMedia thawng in zei paoh kanmah le um hmun tein biakhiahnak kan rak isiam khawh cio. Asunglawi tuk. Media hmang in ka cuanh ve tikah cozah nih an tuah awk rian an ttuan tiah ka ruah ko. Amahbelte: 1. Public Policy an hmang thiam deuh rua lo hlah maw ka ti.\nRam ngeitu hna he felfai tein hmaitonh biaruahnak le ram ngeitu hna lungtlinnak cozah pakhat simi nih atuah khawh lomi hi Chin cozah an palh ko rua tiah ka ruah (Cozah an ttehttawh tuk deuh) 2. Zei va si hmanh ah media luhter an sianh lomi hna cu an palh cikcek. An iruah sual dipdep. Democracy ah cun media hi biadik akan hmuhtertu ah hman thiam an hau. Hman loin attih in ttih cu mizapi caah lung athur peng la. Kan in lunghrinh peng hna la.\nPrevious Post:Saya Van Tha Uk nih USA Austrialia um mi laimi cu an thuatbak ko hna hi nan thau dan hi adik lo\nNext Post:Ramthum nak a phan cang mi kan lai hawi ramthum nak kan phan tiruang ah kan nek hlah uh nan sining kan i thei ko hna


PRESIDENT ATTUANKA IN AN DOH PENGMI TRUMP HI A SUNGKHAN LAI MAW – The Chinlung Post\nPRESIDENT ATTUANKA IN AN DOH PENGMI TRUMP HI A SUNGKHAN LAI MAW\nNovember 22, 2020 admin Knowledge 0\nTrump Nih Fight Lai Maw Sungh Dah A Khan Lai? Nai hrawng cu catial ka zuam lo ngai nain thil sining a vun lang chin lengmang i daite in um a vun har ngai. Cucaah ka tlangtar hi tawite in ka vun tial tuah lai. US politics hi mirum pawl le politician pawl nih fak tuk in an thurhnomh cang tikah President a rak tlin hlan in Trump nih a chimmi cu ‘Washington hnawmthur vialte kan thianh dih lai’ a rak ti.\n2020 campaign an tuah a dongh zan i Michigan ah VP Mike Pence nih capo biaktak in ‘Washington thurhnomhnak hi kan rak ruahnak naak in a rak thuk deuh, asinain kan thianh dih hrim lai’ tiah a nih pah in a chim. Zeitluk in dah US politics hi thurhnomhnak nih a zelh cang timi cu el awk a tha ti lo. A zual tuk ngamsam cang. Cucu Trump nih term khat a tuan chungah a thianh tawk cu a thianh nain a chung in a rak fek i a thuk tuk cang.\nPresident a tuan kaa in Russia hoax in an tuai lengmang i a hnuah cun impeachment ah an lut. Trump huatnak lih le hrokhrol cu a phunphun in tehte cu an auh hna i, a hohmanh nih an zum hna lo zeicatiah Trump sualnak le Russia he pehtlaihnak a ngeihmi an langhter kho lo. A hnuah ah cun anmah Democrats pawl hrokhrolnak vialte tu a vun lang dih lehlam.\nPi Clinton nih a email thangchiatnak a tonmi phihkharnak caah a hrokhrol in Trump le Russia pehtlaihnak a rak chuahtermi tu a rak si diam!. Hrokhrol in Trump cu sual a puh i hlathlainak a tuahter hna. Trump a hua ngaimi CIA director thing John Brenan nih Obama sinah a rak chim. Cuticun an dawng tein Trump cu tuaitam hram an thok. Khatlei in Liberal media pawl nih Trump chiatnak lawng te cu ni fatin an chim.\nHouse democrats pawl nih a rian phuah an rak i zuam lioah media nih lih le hrokhrol thawngpang cu dong loin an rak vorh chih ve.Tha tein US politics a dawimi nih cun ni fatin in mit le hmaika hram i Trump an dohning hmuh peng cu celhpiak a si lo ngai. An dohning le an huatning tilian a ngan kho tuk. A chungkhar nih celh ding zong a si lo; Trump ca zong ah celh ding a si lo.\nRak thla kho hna seh law kedan le pahnat hnawhnak puanchia tluk hmanh ah an chia lai lo. President min le a tuanbia cu a um bal lo bantukin an hloh dih cikcek lai. Indian pa prophet an timi pa hna nih cun “Trump hi hmuh lo naak ahcun a tuar tuk ko. Pathian sinah thla a cam lengmang” a ti.A sullam cu lenglei mipi mit hmuh ahcun a zei poi lo nain a chung cun a rak tuar bak ve ko ti a lang.\nRussia hoax in an tei ti lo hnu cun tluang tein a rian a tuan cang lai tiah kan ruah. Media pawl zong an lihchim le an hrokhrol vialte mual a pho cang i ningzah seiku khat he an daideuh cang lai kan ti lioah Russia hoax tilian naak in a let in a rak ngan deuh chinchinmi lih le hrokhrol fa an rak pawi than rih. Mah tluk tiangtiang in rian an rak tuan than lai ti hi aho hmanh nih kan ruat lo.\nTrump cozah zong nih an ruat lai lo. Kan rak ruahmi tu cu mail in vote thlak cu lih le hrokhrolnak a tam lai ti hi a rak si. House speaker Nancy Pelosi nih a chuah pi ah khan Trump nih fak tuk in a duh lo naak zong a rak langhter. Virus ruang le a dangdang ruang ah a lan thai. Atu cun mail in vote thlak lawng si ti loin a him lo taktakmi voting software le system zong an rak luh pi chih.\nDominion voting software hi US battle ground states pawl an cawkter hna ah hin a thli in tangka in zik a nawh hna ti a si. Vote an rel lio a siah an thlak lio a siah ramdang in rak theih khawh a si. Voting system number zong hi duhning poah in third party leiin remh i thlen khawh a si. Zeitluk in dah bochan awk a that lo hi a manual hrimhrim in theih khawh a si tiah software thiam nih an chim.\nDominion software hrimhrim hi comunist ram Venezuala ram chuak a si an ti. Hrokhrol aa timmi ram poah nih an hmanmi voting system zong a si tiah Trump legal team Sidney Powell nih a chim. Zeitluk in dah an hrokhrol timi a chim hrimhrim ahcun a thihung kho tuk. States 30 hrawng nih an hman i an i cuh bikmi states pawl zong nih an an hman. A hramthok tein an rak hman ding hrimhrim si lo.\nA hmangmi states poah cu federal crime sual puh in hlat awk hrimhrim a si, a si lo hmanh ah software a cawtu officers poah cu federal crime sual khawl an hau tiah a chim chih. Hi tiang lawng si loin globalist agenda aa tlaihmi vawleicung mi rum le mi lian pawl zong an i tel hna tiah zumh an si. Hi chungah US mirum George Soros aa tel tiah an zumh. Powell nih a chim thanmi cu ‘vawleicung mirum le mi lianlian nih team fate an kan doh cuahmah lio a si, asinain kan tih naisai hna lo’ a ti.\nTrump cu “America agenda first’ a ti i golobal agenda kha a kal tak tikah vawleicung mirum, ram le bu le riantuanak tam tuk a hnursuan. Mah ruangah 2020 thimnak ah hin Trump thlaknak ah direct in a siah indirect in a siah an i tel len hna. Cucaah vote reltu minung an fir le an hrokhrolnak cu an lang thlushmah ko cang hna i tampi chim a hau ti lo. An lang thluahmah fawn ko rih lai.\nTrump legal team nih tehte tam tuk an ngei cang hna. Biahal ding a ummi tu cu Trump nih a sungh a khang lai maw ti hi a si. Atu lio Trump dirhmun cu a har taktak. Fair tein Biden nih a teimi cu si seh law ka sung tiah Biden sinah sunghkhannak a chim cang lai. Asinain a sung lo. A vote an fir i Biden kuang ah an bungpiak dih tu khi a si. Republican pa bik pakhat nih a chimmi cu ‘zeitin dah American mipi nih a vote lomi cu kan president kan ti khawh lai’? a ti.\nTrump legal team pawl zong nih “Trump nih landslide in a tei. Kan ngol naisai lai lo. Zalonnak caah Trump a vote tu American mipi sinah teinak kan chuah pi hrim lai” tiah fak ngai in an chim.A legal team zong an lung a thawng tuk. Trump nih a vun tialmi cu “ka legal team pawl nih hrokhrolnak vote le tehte an hmuh chin lengmang lioah Joe Biden nih le a ran khawh chung rang in Cozah riantuan upa pawl a au tluahmah ve.\nKan biaceihnak nih dingfel tein a kan zohpiak te ko lai tiah ka zumh. Vawlei nih a kan cuanh cuahmah ko” tiah a tweet.Tehte tam tuk an ngei cang i sunghkhan cu an tim lai lo. Thurhnomhnak ka thian lai ti lio i a mit le a hmaika ah khat thup in a vun i pong than komi vun hrial ko ding le sungh pek ding cu Trump caah a har ko lai. Hal ding a ummi cu a legal team nih teinak an chuah pi kho lai maw? An chuah pi khawh ahcun ‘thonginn ah na kal lai’ tiah Pi Clinton a rak timi kha bia lawng si ti loin a tak in a tuah cang lai maw?\nAn sungh sual ahcun Trump nih sungh a khan hau cang, nain a khaang kho lai maw? A khaan ahcun media in a siah politician in an siah hollywood leiin an siah zeitin dah Trump an hmuh lai? An dai cang lai maw? Hloh cikcekdah an duh lai? A biapi cem in, sualnak le palhnak um loin hi tluk in an rak doh i, a donghnak ni tiang ah lih le hrokhrol le fir in an dohmi hi daite in inn ah aa tin pi ko hna lai maw?Zei poah a chuah ah chuak seh tiah a fight lai maw? Thil sining cuan ko rih tuah hna u sih. Credit: Luther Tinhre\nBIACAIH BAWI NIH TRUMP TAZACUAINAK A HNON PIAK TTHAN\nUS NIH AMAK TAKTAK MI THIL A THLAH COLH RUANGMANG CANG


Kan Pu Trump Hrangah Beisei Ding Malte Um Lai – Chuncha News\nUS thimnak cu thil dik lo a um ko tiah Trump le camgaine pawl nih an check cuahmah mi ah Trump caah tlompal ruahchannak a um ko ti a si. Pennsylvania State Ah Vote Dik Lo Thuhla Public Hearing Tuah: Trump Hrangah Beisei Ding Malte Um Lai: Nov 25 ah (PA) Pennsylvania state, Gettysburg myo ah Vote dik lo thuhla thawn pehparin State Snate Comittee in mipi pawlih heeknak thu an ngai sak. Vote petu pawlin dik lo an hmuhmi le an lungkim lo nak relnak puai a si.\nState thuthentu khalin Trump lamtang pawlih thehlutmi tetti pawl cu Friday ah an ruatrel ding tiah theih a si. Vote peknak cet, mezung hotu pawl, mezung hnatuantu pawl ih hnatuan dan cu rinhlehza ngaingai an si. Thimnakah mail ih vote petu ding pawl hrangih an kuatsuahmi mail vote cu 1,823,148 a siih vote thlakih kuatsaltu cu 1,400,000 ti a si. Cun mezung in an siarmi mail vote zat cu 2,589,243 a siih 1 million zik laiin a karlak a tanaw tiah Trump ih sihni pawlin cun an rel.\nHivek can ah thuthang latu a tor le seng ih um kel a si. Asinan Repulican palai pawlih hohanak ih tuahmi a si tikah thuthanglatu 2 lawng an umih MSM ihsin Live thlahtu khal an um lo ti a si. Tu hrih ahcun Biden in nehnak a conak Pennsylvania 20, Michigan 16, Wisconsin 10, Arizona 11, Nevada 6 le vote an siarsalnak Georgia 16 pawl hmuitin in Trump lam in nehnak co sal an tum mi a si.\nA netabik an thannak ah Biden in 306, Trump in 232 a ngah hrih. Trump in vote 270 hmu dingah 38 electoral votes vial a tul. A tlun ih state pawl lakah PA 20+ GA 16+ NV 6 hi mi state 3 ah nehnak a co sal a si le Trump a cak sal thei. Thuthentu pawl le hluttaw palai pawlin hrinhronak poisa lo le raltha zetih thudik lam an tan ngam a si ahcun Trump hi White House ah kum 4 a um bet sal thei ding a si. Source: Thein Lwin\nVote an relthanmi le lih in an tuahmi an hmuh chuah caah teinak a hmuh than lai tiah , thawngpang thar a chuak. Mifim ai timi nih Amolhmi an timi bia hi caan nih a vun ratpi lai I, kan hmaika ah Trump an hun caan a ra lio.\nTrump nih President a pehlo sual asiah cun Ramchung ral a tho kho tiah mi tampi nih an zumh cang. Lih in Vote a fiarmi President a tuan kho lailo, tiah an ti rih. California ah lihin vote a tuahtu hna hi anmah longin Vote thawng 8000 an tuah kho lailo caah sau arau lailo, kan theihte ko hna lai an ti cang. State pakhat Country ah an milunak in vote 4% in atam deuh caah an zohfel lio a si rih. Trump nih thildih ka hmuhhlan chung kan dai lailo, President sinak zong ka pe lailo a ti cang.\nJoe Biden hi 0 day president a si kho. Chimkhawh a si rihlo, nain California an tlaihmi hna nih hin an sualnak achimte lai i, an hawi le cu an langte ko lai an zumh cang. At cu state dang cu votemi AUDIT an tuah lio a si. Vote minthut le ID minthut an zoh lio caah, mitkuh thawlo in an ummi an tlawm ti lailo. Khatlei ve nih cun President tuanding an I tim fawn cang. Zeidah an lawh te lai cu, zohko tuah usih law. Credit: Joseph Thawng Za Ting


Khrihfa Za Tampi nih Bible i Joshua Bang George Capitol (Congress Inn-pi) voi 7 Heel hna! - THE CHIN EXPRESS\nKhrihfa Za Tampi nih Bible i Joshua Bang George Capitol (Congress Inn-pi) voi 7 Heel hna!\nAMERICA _ Atlanta i George state capitol (Congress inn-pi), Zarhte, ah minung za tampi hna cu i pum Pathian sinah bawmhnak an hal.\nJoshua le a mile nih Jericho voi 7 an heel bang khan congress inn-pi cu voi 7 bak an heel ve. A ra laimi ah Senate thimnak a um lai. Mah ni ah hin America hruaitu ding ai fiang lai.\nRepublican Senators David Perdue le Kelly Loeffler nih Democrats Jon Ossoff le Raphael Warnock January 5 ah an tei lo bak a si cun kan ram cu Democratic Party hruainak in a kal cang lai ti si.\nAn lam zawh lioah an sak-chimmi cu: “Lamsertu, Khuaruahhar Tuahtu, Biakam Tlintertu, Muihnak lak i Ceunak_ka Pathian, mah cu na sinak a si.” “Pathian nih America thluachuah ko seh.”\n“Hi thlacamnak hi hung hruai hraam ko, pathian dang hrim kan bia lo. Nangmah kan in zulh, van raalkaap hna Pathian Bawipa.”\nState Rep. Matthew Gambill thlacam ko hi, “Pathian, thil a cangmi vialte hi kan theihthiam loh caan tam hmanhseh, kan lakah rian na ttuan ko. Kaltaak in na kan hlaw lo ti kan theih. State ca hi phunghram sertu le hruaitu kan thimnak ahhin fimnak le hngalhthiamnak kan pe hraam.”\nA fanu Mary Harris nih a hung cam ve, “Dawtu Jesuh, hi ram ca atu thla ka cam. Atu hi a har tukmi caan ah kan kal lio si. Na lamhruainak le dirkamhnak kan herh ko. Nangmah lo cun hi caan ah kan ram hi a si thiam lo. Kan ram ah daihnak le damnak tlunter ko sawh.”\nBiakilh : American hruainak nge-thum ngei ah Legislative (Senate-Congress) hi a biapi taktak. Mi cheukhat lebang nih cun lu pathum an ngeihmi ah hin a biapi bik ti si. Tlukruangte le lu khat kha a porluan lo naklai thumkomh an sinak si nan.


Phunzai thiam hi teinak sisehlaw aw! – Hakha Cherry\nPhun le zai hi san a tlai ve kohnga, remhnak a chuahpi ahcun. Sihmanhsehlaw a phunzai pengmi hna nih palhnak an i hmuh ve tawnlo mi hi a poi. Remhnak a chuahpi tunglo caah.\nKan uhmi hna, kan hrannak, kan thinhunnak chim hi a za canglo maw? Bawmh lei ah imer awk a si cang lo maw? Atu a herhbik lio can hna tiang i kan phunzai peng ko ahcun zeitik ahdah an (kan) i sersiam khawh lai? An i sersiam cu anmah pumpak caah a si lailo, kan miphun ca ah dawkaw a si lai. Hmaizah an ton ahcun kan miphun nih dawkaw a co ko lai cu.\nCNF/A pin ah kan miphun aiawhtu bu an um tunglo.Credit: Rev. M. Thawng Kam\nZokhua in Hakha ralzam mi IDP camp ah a ummi cu tuni kha khua an kir i dam tein an phan ṭhan cang hna ee.


Joe Biden Hi US President A Si Sual Cicek Ahcun US Ram Mipi Caah Tih A Nun TakTak Lai – Chuncha News\nJoe Biden Hi US President A Si Sual Cicek Ahcun US Ram Mipi Caah Tih A Nun TakTak Lai\nKhi kan tlangtar he pehtlai in zei ruangah dah US mipi caah tih a nung lai tiin kan tar tih ahcun ,US ram cu khrihfa ram asi bantuk in nu le nu pa le pa i thit um cu kanmah khrihfa mi kan nunzia le kan phunglam nih a duhlomi asi , cu pinah kan pathian hrimhrim nih a duh lo mi asi.Tu ii US ram ah nu le nu pa le pa i thit um kho nak a chuahpi tu hi OBama asi, cun Biden hi Obama nih hin president ttuanseh ti a duh tuk fawm, a fawinak cun Trump hi thumh a duh cu ruangah biden president a ttuan asi ahcun Nu le nu pa le pa i thit um le i duh kha a cohlan ding mi asi caah kan tlangtar ahkhin tih a nung lai tiah kan tar nak asi.\nDemocrats pawl hi nau thah le nau hrawh a pomi an si. US ah hin kum khat ah nau thah le nau hrawh ruangah a thimi 295,000 an si. Coronavirus ruang i a thimi nak in a let thum renglo an si. Asinain CNN le Main stream media nih cun nau thah le nau hrawh i a thimi cazin hi an chim duh bal lo. Pathian a zum lomi hna le Pathian a tih lomi, Liberal democrats nih cun Pathian a zummi pawl cu mi hrut, thei hngalhnak a tlawmmi tiah an ruah hna. Mah hna pawl ruangah US ah khrifha hna kan zumhnak an filter ngaingai.\nThawngpang dang relchap duh mi caah<<Party Lutlai Sinak In Rian Ṭhumh le Chungtel Sinak In Phuah Hi A Um Tawnmi A Si Ko; Tuhrawng cu CNLD Central Executive Committee (CEC) nih Thantlang CNLD Chairman le Secretary, Party chungtel sinak in an chuahnak hna thawngpang nih Facebook cahmai a luah dih. Hi thawngpang hi CNLD le Laimi sining hrawng long a cuanhmi caah cun thilmak ngaimi (ထူးဆန်း) thawngpang a si kho men ko.\nNain Buu le Phu ah siseh, ramkhel party ah siseh a um tawnmi a si ko. USDP chung zongah party member sinak in an chuah hna i, NLD zong nih an chuah ve ko hna. Kum 2016 April thla ah khan USDP Surlu pakhat a si vemi U Shwe Mann le a dang minung 16 cu USDP chungtel sinak in an rak chuah hna. U Shwe Mann cu USDP in an chuah hnu ah UBP a dirh i, tutan thimnak ah an lut ve lai. Ṭhutdan zeimawzat zong an hmuh lai zumh a um.\nNLD zong nih kum 2018 August thla ah khan, Rangon ramṭhen, Dagon Myone in Pyithu Hluttaw palai Dr. Thet Thet Khine le Rangon ramṭhen Hluttaw palai U Kyaw Zeya cu CEC chungtel sinak in an rak dinhter hna. Cun Botahtaung Myone in Pyithu Hluttaw palai Daw Me Soe zong tukum May thla ah khan, Party chungtel sinak in an rak chuah ve. Cu long silo, nizan nai bik ah, Ayewarwady ramṭhen Wakema peng i NLD party chairman cu, Chairman sinak in an ṭhumh i, Secretary cu NLD chungtel sinak in an chuah.\nCucaah cun party lutlai sinak in ṭhumh le party chungtel sinak in phuah tibantuk hi tutan CNLD longah a cangmi a si lo. USDP zong ah a um tawn i, NLD zong ah a um tawnmi a si ko caah Thantlang peng CNLD Chairman le Secretary Party chungtel sinak in an chuah hna hi thilmak (ထူးဆန်း) tukmi a si lem lo. 16 July, 2020 Catialtu: Salai Biak Tum Lian\nAung La Nsang Cu Damnak Tlamtling A Hmuh Tthan Cang Caah Biatak Tein Colcang Tthan A Timh Cang\nUS President Thimnak Poll A Phunphun A Chuak. Joe Biden Cu Teinak An Coter Peng


Ralhrang Ralkap thazaang maw a dih hmasa lai CDM thazaang dah – Thechinlungnews\nRalhrang Ralkap thazaang maw a dih hmasa lai CDM thazaang dah\nTutan ah ralhrang ralkap maw thazaang a dih hamsa lai CDM dah ti hi ruah lo awk a tha lo. kan ruah lo i daithlang kan um ahcun CDM cawlcanghnak tu hi tuan ah a tlu kho mi a si. Cucaah thazaang kan chuah chinnak lai ralkap thazaang zei a lawh lai tihi kan tuak pah a herh. Ralkap cawlcangh ning le thazaang hoih in CDM lei ah thazaang chuah hau mi a si.\nRalhrang ralkap hi tuan ah (Thla hnih khat) ah an thazaang a dih lai lo. Zei ca tiah ahcun Cozah lei ram khat le ramkhat i bawmhnak hi a dang te a si ve. Ralkap le ralkap kar ah ramkhat le ramkhat ralkap hna i bawmh chanhnak an ngei ve. Tutan ahhin Asia ram Tuluk, Russia ti bantuk le a dang hna zong nih tangka zei mawzat an bawmh hna lai caah fawite ah an tlu colh kho lai lo.\nCun Ralhrang ralkap nih le nawlngeihnak a lak mi kilvennak ding ah kan ram thilchuak le chawlehthalnak vialte cu Tuluk le Russia le a dang ah a pawn dih lai. kum 40-50 ca in a pawn dih te lai i a hmuh mi tangka in mipi cozah cu hrawh aa zuam ko lai.Cu tik ah Kan ram le sifahnak cu aa then kho ti lai lo. Tuluk le Russia driver bantuk kan si ko cang lai. Cucaah Ralkap hi kan hrawh cikcek lo ahcun a hlan ralkap uknak in kan sungh a fak lai.\nAfiang mi cu, Asia ram cheu khat hna nih ral kap lei cawlcanghnak caah an bawmh lai. Ralkap nih kan ram chung thilchuak le chawlehthalnak a pawn dih lai. Ahmuh mi in caan zei mawzat a tuan khawh lai. cu tik ah CDM zong thazaang caan saupi a chuah hrimhrim a herh ve lai.CDM thazaang a dih hlan ah rianrang deuh in kan lo hma hi nawr kan herh. Ramleeng le UN thil ti ning kha zoh hlah usih.\nRamchung minih lo hma ban kan hnawh lawng ah Ramleeng le UN an i hnawh lai. Cucah Zung kai mi vialte riantuan thiam lo in tuah ding, Zung kai mi hna zung an kai ngam lonak ding a lam kawl. Cun CDM luh ruang ah lungre thei mi hna dir kamhnak tha tuah, cu lo ahcun CDM luh aa harh mi an tam lai. A herh si le Civil war chuak ko sehlaw kan lohma tuan ah a dih ko lai. CDM thazang a dih hlan ah lo hma cak deuh in kan nor a herh.\nBe the first to comment on "Ralhrang Ralkap thazaang maw a dih hmasa lai CDM thazaang dah"


Apoituk Abuai Ngai Russian Cakei Nih Justin Bieber A Zuan Hnawh Hawi Cang!! (VIDEO) – TIMES OF CHIN NEWS\nOctober 9, 2019 thawngthawng WORLD NEWS 0\nRussian Cakei Nih Justin Bieber A Zuan Hnawh Hawi Cang!! (VIDEO)\nJustin Bieber vs Ivan Drago Fight\nRussian Youtuber pa nih Hlasak thiam Justin Bieber cu a challenge ve hawi cang. Mah russian pa hi Movie chung i uar tak mi Boxer Ivan Drago a lo tak tak mi a si. Ivan Drago tiah a min zong ai chiah chap rih. Mah youtuber pa hi pa ngan pi a si ko nain nichuak lei video bantuk a ser mi a si. Nai zong ah Manny Pacqiuao a rak zuan hnawh cang.\nJustin Bieber a zuan hnawh nak a ruang cu, Justin Bieber nih khan Lemcang thiam Tom Cruise cu a rak challenge UFC ah rak i thua ding in. Mah Russian Pa nih Justinbieber cu a vun zuan hnawh ve ciam mam i justin bieber nih zei tuah awk a thei lo i a hrial tak men ko. Pa ngan pi a si ruangah hrial lo awk cu a tha ve lo i.\nJustin Bieber le Tom Cruise hi i thua tak tak hna seh law a ho nih dah a tei lai ti hi theih a har ngai. Justin Bieber zong cu pa tling a si ve cang i a thaazaang a thawn cuahmah lio a si lai dah. Tom Cruise zong cu a upa ngai cang ko nain a thawng tuk rih ko lai tiah zumh a si ve. 20s lio ahcun a rak laar bik mi cu a rak si ve i, thazaang lei in siseh muidawh lei in si seh, lem can lei zong in a rak tling bik mi pa a si ve i a tu zongah hin Justin Bieber tei nak dingah thazaang a ngei rih ko lai tiah mi tampi nih an zumh cio mi a si.


Salai Lung Thli Tum Nih A Bawmhmi Phaisa Kan In Khirh Lai An Ti – Myanmar Chin\nSalai Lung Thli Tum Nih A Bawmh Mi Phaisa Kan In Khirh Lai An Ti\nSalai Lung Thli Tum nih Hakha Le Thantlang khuate poh a bawmh hna, Inn khat ah phaisa thosng kul cio a bawmh hna. Zei ruangah a bawmh hna timi a ho hmanh nih kan thei lo.\nAmah pumpak phaisa maw a si, Midang nih an pek i a bawmh mi timi zong zapi nih theih taktak a si lo, Chin Party CNLD cu a phomh pah thluahmah fawn hna i,Uico he a tahchunh hna. CNLD thatlo nak le tlamtlin lo nak kha a tial zal caah Mi pakhat nih hitihin a tial hi a si. Salai Lung Thli Tum zeiruangah Chin Miphun party a doh zungal, Na phaisa bawmh mi zong kan fih, Kan khua zong nakan bawmh ve, Kan duh lo nain nakan hnek chih. Kan in khirh lai tiah a tial.\nAmah tial ning tein” Lung thli tum na ngamh ah cun rak ra ko ca CNLD nih zeidah an in sual mi dang party kong tah na chim ngam maw. Fir khu pa a tu khua te lei bomh nak na tuah mi chung ah kan khua aa tel an duh lo bu in an i lak na bomh nak kan fih a tu kasn khirh lai rak i lak i ral ring ca tial tu emillian ka si. tiin a tial i a dang ah hitihin a comment than\n“”A zei an kuai le kuai lo naa caih ngam zei dang party tah an kong na chim ngam maw na rum nak cu na thih nak ah a cang te lai i ral ring zei khua dah na si lai mi chin mi na si lo maw lai party na duh lo zong ah lai mi na si chin mi na si i ral ring na rum nak le na zia that lo nak in na thi tuan te lai na ngamh ah cun rak ka chawn kan i tawng lai cu ka phone number na duh a si le rak ka hal phone number pa hnih kan pek lai. Lung thli tum na ngamh a si ah cun kan khua bomh nak na pek mi mi nungpa nga ca zong a tu kaan khirh lai khirh na duh a si le a tu rak ka hal kaan pek lai hngal tuk hlah covid -19 lung thli tum hi ca tial tu hi emil ka si.\nA sinain a comment cu deleted piak a tong.\nSalai Lung Thli Tum nih a tial mi cu hi kong hi a si…\nPu Ngun Maung nih CNLD party a kaltak cang hna, independent in cuh aa tim\nUSDP cozah chan ah Union Deputy Minister tiang a rak tuan balmi Pu Ngun Maung cu CNLD candidate thimnak he pehtlaih in a lungtlin lonak a um ca ah a kaltak cang hna, independent in aa cuh lai.\nHakha peng ah Pyithu Hluttaw MP ai cuh ding minung pathum an si cang– NLD in Pu Tial Ling, CNLD in Saya Robin le independent in Pu Ngun Maung an si.\nBiadang ah, CNLD cu arti an khuai khawh hlan ah an party lehlam arti bang a kuai ruangmang ko cang mu 😊.


Salai Bawi Lian Mang Catial Mi – Zion Tlang Media\nOctober 11, 2020 admin Chin\nThe US Congress Sub-Committee on Human Rights, hearing on human rights situation in Burma. December 2007. “Namneh mi miphun, mipi nih an mah te in an dir I an covo kong ah an chim ngam, an lak ngam ahau. Zei ca tiah namnehnak atuah tu nih nam neh mi hna kha a lak in zalon nak an pe bal hna lo” Washington DC khi ka rak phak hmasa cem ah hin ka lung a ka la ngai mi cu an cozah in pawl an sak ning khi an si. In sakning (Architecture) lei in Greek le Roman Empire lio chan I an in sak ning pawl kha Washington DC ah hin hmuh khawh an si. Ahnu Political Schience ka cawn tik ah ka vun theih fian mi cu US ram luatnak arak la tu an pa le (Founding Fathers) pawl nih Washington DC design an rak tuah ah hin ramdang mi upa an rak rat le cangka in America I kan tthawnnak le kan fimnak hi hmucolh, theicolh hna she tiah mifim Greek design le mitthawng Rome design cawh in Washington DC hi an sak mi arak si ti asi.\nMah cu political culture cu atu tiang ah an inun pi. US cozah upa pawl khi meeting le conference ah minung pakhat le pakhat bia an chim lai I theihternak (introduction) an ituah ning, mipi nih dirpiak, kut benghpiak ti bantuk pawl an tuah mi khi hlan lio Greek le Rome chan I an rak hmanmi pawl kha vawlei thar ah an rak nunter tthan mi asi. Pakhat le pakhat kan I phomh cang she an ti zong ah Athen democracy le Rome senate nak in azual deuh mi an lo fawn. Pakhat le pakhat icawi zia zong an thiam I, an duhlo mi an chim tik zong ah mithmai zohnak pakhat hmanh aum lo.\nUS Congress cu aleng zohnak hrim in hro akual ngaingai. A chung ah vun luh tik ah zuk an suaimi, hmanthlak an tar mi, thantar an chiah ning ti pawl khi an mah le ansining cio in sullam a nei dih mi lawngte ansi. 2007 ah khan Kawl Ralkap Cozah nih nuhrin covo buarnak atuah mi he pehtlai in US, Canada le European Union nih fak ngai in Ralkap cozah cu an rak mawhchiat. US cozah nih Kawl ralkap cozah cung ah (multiple sanction; condemn, diplomatic sanction, economic sanction) mawhchiatnak, palai pehtlaihlonak, chawleh nak lei in hnawl nak tuah an timh. An tuah hlan ah USCIRF hohat nak in US Congress Sub-Committee on Human Rights ah Kawl ralkap cozah tang I Chinmi hna dirhmun testify tuah ding in an rak ka sawm.\nUS cozah nih dotla te in mi an sawm ah cun an thil ti khawh nak le an lianhngan nak vialte khi an langhter dih. Hearing biachimnak an tuahnak Hall ah kan vun lut I kan tthutnak ding hmun ah kan tthu. Media pawl, congressional staff pawl kan hnu lei ah an tthu. Can an vun thok in testify atuah ding pakhat cio kha theihter nak an kan tuah. Cu itheih ternak an kan tuah ning cu biachim anthiam, caah zei pipa ngai ka si rua tiah iruah ding phun khin aum. (Hearing) Biachim/ngaih thok nak ah USCIRF Chairman nih bia avun chim hmasa. Mirang holh in achimmi kha Laiholh in kaicinken ning in ka vun leh ah cun hitin asi tiah ka ruah.\n“US cozah nih Burma ram I Kawl ralkap cozah nih mipi cung I a thiltuah mi, Biaknak, miphun in mitlawm deuh asi mi hna cung I athil tuah mi cung ah kan sia a herh. US cozah nih kan sia aherh kan ti ko na in an mah pumpak namneh atong mihna nih hin an covo kong ah an mah te in an dir ngam, an lak ngam ahau. Atu kan hmai I atthu mihna hi nuhrin covo kong ah adir ngam mi achim ngam mi an si tiah kan ruah hna caah an mah sin in an chimmi bia hi kan ngai hmasalai. Zeica tiah vawlei tuanbia kan zoh tik ah Namneh mi miphun, mipi nih an mah te in an dir I an covo kong ah an chim ngam, an lak ngam lawnglawng ah aluatmi miphun, mipi an sitawn tikha kan hmuh”.\nUS cozah nih hin Kawl ralkap cozah hi fak ngai in vawlei hmai ah a rak mawhchiat lengmang. Cozah pakhat nih a dang cozah pakhat cung ah mawhchiat nak an tuah tik ah a dotdot in an mawhchiat hna ning hi aum tawn. A nem bik mi mawhchiatnak cu an tuahsernak cung ah condemn(na thil tuahmi hi aidawhcahlo) tiah theihternak tuah. Cun a dang pakhat cu kumkhat voikhat UN General Assembly, vawlei pi hmai ah mawhchiat nak tuah. Cu hnu ah (diplomatic sanction) cozah pakhat le pakhat pehtlaihnak chah I an ram ah dotla palai (ambassador) chiahlo. Cu hnu ah (economic sanction) chawleh chawhrawl nak vialte zeihmanh tuah lo. Cun a dang pakhat aum tthan rih mi cu (targeted Sanction) minfang thim in nuhrin covo buar tuhna nih an neih mi company thil le an tuahmi pohpoh hnawl hna hi an si.\nBurma ram ah Kawl Ralkap cozah nih Chin miphun cung I an kan tuahto ning le kan nuhrin covo an kan buarpiak ning hi CHRO min in kan chim, kan rel lengmang tik ah cozah pakhat nih, abik in US, EU le Canada hna nih hin Kawl ralkap cozah cung I mawhchiat nak le thil pipa kan tuah cang lai an ti ah cun CHRO hi an kan sawm tawn I cu ka ah cun khua an ruah khawh nak dingah thil sining kan va chim tawn. Salai Bawi Lian Mang.\nPrevious Post:Chin Party me pek a hauh nak.\nNext Post:Khrihfa bu le Zatlang bu le Party kong


Gaza nih Israel PM thar cu alawmpi ko nain an ruah bantuk asilo, Israel nih tu zing ah khan Gaza strip bomb an thlak than ko cang, – Kawltu Team\nTu zing suimilam 1:30am hrawng ah khan Isarel Air Forces nih Gaza strip ah bomb athlak than nak chan cu, Palestinian pawl nih ballon le thil dang mei chuah khawhnak he Israel ram chung hmun 8 ah thlak in mei akhangh ruang ah atu bantuk in Israel nih bomb athlaknak chan asi an ti.\nSouthern Israel lei ah Rocket an kah asi nain Kfar Aza a siren hi Rocket le thil dang puak mi a um ruang ah, Israel Gaza tension hi adai kho lo khi asi, N12-news report ning in IDF nih Gaza warning pek hmasa in Hamas targets 10 hmun cu bomb an thlak/puah asi tiah anti.\nIAF airstrikes nak hi Beit Lahiya & Beit Hanoun, incendiary balloons chuahnak hmun asi, tiah Israel Defense Forces@IDF In response to arson balloons launched from Gaza into Israel, we struck military compounds and a rocket launch site belonging to Hamas in Gaza.\nMithi an um lo tiah thei asi, Eshkol Regional Council area, Sha’ar HaNegev ah hna ah fakpi in mei achuak anti, IDF Chief of Staff Lt.-Gen. Aviv Kohavi le top commanders hna cu security briefing an ngei, Operation Guardian of the Walls bantuk in achuak sual lai tih phan a um ngai, PM Bennett hi ruah bantuk asi lo pa ral tha arak si ve taktak ko hih, PM hlun Benjamin Netan Jahu bantuk in pa ral tha asi le si lo cu kan thei te lai cu.\n← URO 2020-Christina Ronaldo nih record thar angeih than cang, zei bantuk record hna dah a ngei?\nZRA ralkap hna nih Tidim khua chung ah PDF camp an hrawh piak than hawi apoi ngai, →


𝗔 𝗥𝗮𝗹𝗮𝗶𝗺𝗶 𝗖𝗼𝘇𝗮𝗵 𝗔𝗵 𝗣𝗿𝗲𝘀𝗶𝗱𝗲𝗻𝘁 𝗛𝗶 𝗧𝗹𝗮𝗻𝗴𝗺𝗶 𝗔 𝗦𝗶 𝗞𝗵𝗼 | Tluang Lian Hnin (Yangon) – Onlinenungak\n𝗔 𝗥𝗮𝗹𝗮𝗶𝗺𝗶 𝗖𝗼𝘇𝗮𝗵 𝗔𝗵 𝗣𝗿𝗲𝘀𝗶𝗱𝗲𝗻𝘁 𝗛𝗶 𝗧𝗹𝗮𝗻𝗴𝗺𝗶 𝗔 𝗦𝗶 𝗞𝗵𝗼 | Tluang Lian Hnin (Yangon)\nUnion Level in mi tamdeuh nih rak ruahmi NLD nih teinak a hmuh than cang, Landslide bakin a tei than i 2015 nak hmanh in tam deuh a tei tiah unofficial cun media nih langhter a si cang – UEC nih official in achuah te ding he zong ai dang theng lai lo dah. Hluttaw ah Opposition lei an tlawmmi belte hi a poi ngai. Kawl party a hmedeuh pawl hi a hlei in a sungmi an si. Tlangcung party ah cun SNLD, ANP, PNO, Mon Unity Party, KySDP tibantuk nih a za tawk cu an hmuh (nain atlawm thiamthiam), cun a dang party e.g. CNLD, Kachin, Karen, Wa etc zong Seat pakhat cio paoh cu an hmuh.\nNov 4 2020 press conference ah President’s Office in U Zaw Htay nih ara lai mi cozah cu National Unity Government serding timhtuahnak a um an rak timi kha NLD nih teinak a van hmuh tak hnu in tlangcung party 48 political parties cu ramkomh cozah sernak dingah an sawm hna (12 Nov, 2020 from Dr. Zaw Myint Maung). Mah cu coalition government kan rak timi khi siloin, seat hmu he ahmu lo he sawm in serding phun khi a si. Zeibantuk Arrangement dah si lai timi cu chim ding a tuan rih.\nRalkap le cozah nih terrorist group ah an chiahmi AA nih thimnak ai tel lo mi myone pawl zong 30 Dec 2020 hlan tuah ding in nawlnak ca an chuah. Ralkap le cozah zong nih an cohlan cang hna, a hlei in ‘terrorist’ timi biafang an hmang ti lo, Shan lei zong tuah piak than ding an ti. Mah hi significant ngai a si. Atu an chimmi thimnak tuah ding hi by-elections khi a si lo, by-elections cu cozah ser dih hnu ah tuahmi a si (kum khat hrawng rauh hnu ah). Atu cu UEC nih Security ruangah 8 Nov rak tuah khawh rih lo mi pawl caah, tuah tthan ding khi a si, mah cu Pyidaungsuh cozah le Pyine cozah ser dih hnu ah tuah te dawh in a um.\nNLD nih landslide in a tei caah amah duhning tein cozah sernak nawl a ngei ko nain, a tubantuk NUG tuah ding timhlamhnak an ngeih mi hi kawlram huap caah thawngtha ngai a si tiin hmuh khawh a si. Ralkap lei zong an bia-an thadeuh, cun Peace Process lamthluan zong a hlan nak in rang deuh, fel deuh in a kal kho te lai timi zumhnak a um – cu nih cun Federal le Phungram remhnak tiang a chuahpi te khawh hnga.\nNUG tuahnak ding kongah chimchung a har ngai rih. Sawmmi party hna lei zong nih bialehnak an tuah rih lo, zei kong an i ceih lai timi theih khawh a si rih lo. Cun NLD nih NUG a timi hi zeibik khi dah asi hnga timi zong chim har rih. Asinain, keimah ka tuaktannak ah cun a ralaimi cozah ahhin President hi tlangcung mi a si te theo lai ka ruah. President ding ahhin a fit mi Candidates tampi an um len ko lai nain, tlangcung mi chung ah cun Pu Van Thio hi a Experience, theihhngalhnak, fimcawnnak le a sining zoh ahcun ai tlakbik mi Candidate pakhat ah ka hmuh ning a si. Cun NUG a kalpi dingmi ahhin tlangcung party (SNLD, ANP etc.) hna zong 2015 bantuk siloin, hmunhma zong pek te khawh dawh muithlam ka cuanter pah fawn.\nA tawinak chim ahcun, 2020 thimnak nih a chuahpi mi cozah thar ahcun ralkap he ipehtlainak siseh, remdaihnak siseh, tlangcung mi covo kongah siseh, Covid-19 hnu siipuazi umkal ning siseh, ruahchannak a um ngai ko tiah ka ruah.\nSalai Tluang Lian Hnin\n(13 Nov 2020, Yangon)


Kan ram ah tuanbia thar tialtu cu NLD a si. Vice president Pu Henry Van Thio nih a kan chimhmi bia chung in a biapi (3) hna cu a tawi nak in – Onlinenungak\nKan ram ah tuanbia thar tialtu cu NLD a si. Vice president Pu Henry Van Thio nih a kan chimhmi bia chung in a biapi (3) hna cu a tawi nak in


APOIBAK: AN MUISAM VIALTE A HRAWH DIH CIKCEK HNA – The Chinlung Post\nKawlralkap ralhrang hna nih sualnak ngeilo mipi an tleihmi hna hmanthlak tthenkhat an vun langhter cu zaangfak taktak an si ko. Ralhrang kawlralkap nih an rak hrem taktak hna timi fiang tein hmuh khawh asi. An muihmai vialte an hrawh dih hna. Ralhrang lutlai Min Aung Hlaing thiltuah hi cu lungrawk taktak a si ko. Hmanthlak pawl hi zohchih khawh asi.\nHi konghe pehtlaiin ralhrang kawlralkap hna nih thongtla tampi an chuahmi chungin thilsining an langhter cang. An mi hremning le an tuahto hna ning vialte tuan deuh ah arak langhter cang. Thongchung ah hin thatein thlopbulnak zong tuah asi lo. Thongchung hi thi he hnai he bak in a si ko. Tutan zongah ralhrang kawlralkap tuahsernak an vun langhtermi zoh tikah lung a fak ko.\nRelchih: NUG Ah Aho Pawl Dah An I Tel?(Lai ca a rel mi kan unau hna caah). National Unity Government (NUG) cu NLD ti cawh lo CRPH nih an sermi National Unity Consultative Council (NUCC) nih an van chuahpi cozah a si. CRPH cu NLD ti cawhlo kan ti nain NUCC tu cu party dang le phu dang zong an i tel ko rua- min cazin an langhter lo caah theih dih khawh a si rih lo.NUG nih a huapmi a hun kau ngai.Miphun an i cawh; Shan le Arakan dahlo cu an tling ti khawh a si. Kum upa kum no an i cawh, biaknak an i cawh, nu an hun tam. Politician, activist le scholar an i cawh rih. Atu tiang theih tawk ah party dang le party a si lomi phu dang an um pah len.\nTlangcung party ngan deuh a simi SNLD, ANP, KSPP, CNLD tbk pawl belte an i tel rih lo.A miphun hoih in zoh ahcun Kachin, Karen, Karenni, Chin, Ta’ang, Mon le Kayan hna an i tel. Kawl a si lomi 51% an si. Nu 27% an i tel.NUG Cabinet cu ministry (11) in an ser. President, Vice President, Prime Minister, State counsellor pin ah Minister pa (10) an khinh hna. Deputy Minister (12) an khinh hna. Mizei pawl dah an si kan hun zoh lai.President Win Myint le State Counsellor Aung San Suu Kyi cu anmah rianthing te ah an chiah than hna.Vice President tu cu minthar an hun thim. Kachin miphun Duwa Lashi La a si. Anih hi upadi lei thiammi a si. Kachin National Consultative Council (KNCC) ah chairman a tuan liomi zong a si.\nKachin ramkhel lei ahcun minlang a si. [Note – KNCC hi KPICT he cawh sual lo ding. KNCC cu 2012 ah rak dirh cangmi a si. Kachin Political Interim Coordination Team (KPICT) hi NUCC bantuk phun khi Kachin ramkulh level ah ser mi a si. KIPCT cu Naite ah dirhmi Iterim Chin National Consulative Council (ICNCC) he khin ai lo. Prime Minister ah a hlan i Amyotha Hluttaw speaker hlun Pu Mahn Win Khaing Than kha an hun khinh. Anih hi Karen miphun a si.State Coulsellor telh Rampi huap in Top Seat pa (5) bak an hun ser i a hun hnok ngai.\nFederal Democracy Charter ning ahcun President khi head of state a si lai i, Prime Minister khi head of government a si lai. Charter ning ah Vice President (2) um ding a si nain atu tiang an thim rih lo. Aung San Suu Kyi thutnak State Counsellor khi protocol ning in cun number pahnihnak ah an hun chiah. Hi nih thil a hun laklawhter ngai. 2008 Phunghram an hrawh ko cang ah, ziah president an pek lawlaw ko lo? timi ruahnak zong a chuak. Cabinet member lak ah minung pa (10) hi 2020 thimnak ai cuh i teinak a hmutu an si.\nU Win Myint, Aung San Suu Kyi, Mahn Win Khan Than, Daw Zin Mar Aung, U Lwin Ko latt, U Yee Mon, U Tin Tun Naing, Dr. Win Myat, Naw Susana Hla Hla Soe, Dr. Swe Pong hna an si. Foreign Minister Daw Zinmar Aung hi Rangoon i Yankin township in thimnak a rak i cuh i teinak a hmumi a si. CRPH ah a biapi bikmi hruaitu a si. Foreign Ministry hi Aung San Suu Kyi nih a rak tlaihchihmi a si i, ASSK an hreen caah Daw Zin Mar Aung hi Acting Foreign Minister ah CRPH nih an rak thim. Atu cu Foreign Minister tling a hun si cang tinak a si.\nNUG nih a biapi cem ah a chiah dingmi hi International Community theihpinak lakding a si lai caah Daw Zinmar Aung rian hi a biapi bikmi a si, ti khawh a si. A bawmtu (Deputy Foreign Minister) ah Moe Zaw Oo a si lai. Anih hi NLD cozah term khatnak ahkhan remdaihnak lamtluan caah Aung San Suu Kyi nih a sermi Peace Commission chungtel a si. Remdaihnak lamtluan i tlangcung hriamtlai he biaruahnak ah khan a chunglei ah ai tel pengmi a si.\nDefense Minister rian pekmi U Yee Mon hi NLD in kum 2015 thimnak he, 2020 thimnak he a voi hnih ning in ai cuh i teinak a cotu a si. Kum 1988 Uprising ah khan a rak i tel caah Medical University in an rak phuahmi a si. A bawmtu (Deputy Defense Minister) ah Nai Kao Rot le Daw Khin Ma Ma Myo an si lai. Nai Kao Rot cu Mon hriamtlai MNSP chungtel hlun a si. Kum 2008 ah khan ai din nain ruahnak petu in ai tel rihmi a si. Daw Khin Ma Ma Myo hi security lei ah cawnnak thate a ngei i thiamsang a si.\nUK ram ah security he ai pehtlaimi cawnnak International Studies, Stategist Studies, Political Research tbk khi M.A in a dihmi a si. Tlangcung hriamtlai phu komh NCA-S EAO zong nih khin Security Sector ah advisor an an hman balmi a si. Roman Catholic biaknak a zummi a si. Education lei ah Deputy Minister a tlaimi Daw Ja Htoi Pan khi KIO/KIA i fimcawnnak department a hruaitu a si. Anih hi anthropologist a si i, KIA chung ah si seh Kachin mipi sin ah si seh upat hmaizah ngaimi Rev. Maran Ja Gun i a fanu a si.\nKIO/KIA Education Department nih an ngeihmi sianginn pawl ah khin biatak tein tuanvo ngeitu lutlai a si. National Resource and Environmental Conservation Minister Dr. Too Khaung zong khi Kachin ramkhel lei ahcun theihhngalh ngaimi a si. A bawmtu (Deputy) ah chairman Kayan National Party (KNP) in mino te Khun Bedu a si. Anih [Khun Bedu] hi Political Activist a si. A cawlcanghnak ruang ah kum 7 chung thong a tla bal i, President Thein Sein nih thongtla luattermi ah khan a rak i tel ve.\nFederal Union Affairs Minister ah an hun thimmi Dr. Lian Hmung Sakhong hi CNF ah Vice Chairman a tuan lio a si. NCA minthu ciami phu (10) komh (NCA-S EAO) zong ah khin lutlai lei ah ai tel pengmi a si. NCA hnatlaknak tang in sermi Union Peace Dialogue Joint Committee (UPDJC) zong ah Vice President rian a tlai. Anih hi cozah rian a cohlan cang caah CNF a aiawh kho ti lo maw? EAO lei teh a aiawh kho ti lai maw? timi biahalnak a hun chuak. Dr. Lian Hmung Sakhong a bawmtu (Deputy Minister) ding ah an hun thimmi Ta’ang National Party (TNP) in U Maing Win Htoo le, U Chit Tun an si lai.\nDr. Sa Sa rianthar an hun pekmi cu International Cooperation Minister a si. A rianthing UN Special Envoy he khan a hmunhma cu ai hlat lo. Foreign Ministry nih policy a chiahmi tang ah riantuan deuh ding khi a si ve ko. Hi Ministry hi NLD cozah term khatnak ah khan an ser chommi a si i, U Kyaw Tin nih a rak tlaih. Kha lio i, Deputy Minister cu UN ah Ambassador a tuan balmi kan miphun Pu Hau Do Suan kha a rak si. Atu Dr. Sa Sa a bawmtu ding belte hi ca ka tial tiang ah an thim rih lo. Home Affairs and Immigration Ministry ah Deputy rian khinhmi Khu Hte Bu khi Karenni National Progressive Party (KNPP) CEC chungtel a si ve.\nKNPP cu Karenni (Kayah) miphun aiawh hriamtlai an si. Dr. Lian Hmung Sakhong dih in hriamtlai top leader deuh tiah ruahmi ah amah hi a si ve tinak a si. Humanitarian Support and Natural Disaster Management Ministry caah Deputy ah hun thimmi Naw Htoo Phaw khi Karen Women Union chungtel a si ve.Atutan ah kum no bik tiah hun theih ngai cangmi nungak Ei Thinzar Maung khi Women, Youth and Child Affairs Ministry ah Deputy Minister ah an khinh. Kum 26 lawng a si rih.\nShanni miphun a si. လူ့ဘောင်သစ် ဒီမိုကရေစီ timi party in kum 2020 thimnak ah khan ai cuh i, a sungmi a si. Ei Thinzar cu Sandah piahnak ah hruaitu hmasa bik pawl a rak si. Kawl ralkap nih Pohmah 505 (a) in Warrant an hun chuah ko bu zong ah Rangoon in a cawlcang chih pengmi a si. Mizapi zong nih hun uar ngaimi a si i, atutan Kawlram buainak ah raltha bik pa (5) thimnak selaw ai tel kho ding phun a si. Source. Irrawaddy, Myanmar Now. Credit: June Ni Lian Sang


Nu Le Pa A Nei Lo Mi Hngak Chia Te A Lak Nawlh Mi Zuk Cawn Thiam Khine Hnin Wai – Onlinenungak\nNu Le Pa A Nei Lo Mi Hngak Chia Te A Lak Nawlh Mi Zuk Cawn Thiam Khine Hnin Wai\nBy chin chin on November 2, 2020\nZuk cawn thiam Khina nih nau anei ka in athi mi nu i afa te cu Octorber thla ni 31 ni ah khan mah nau aneih nak hmun si zung ah va kal in hngak chia te cu ava lak i hngak tah zoh nak hmun ah azoh khen la ti ah theih asi.\nHngak chia anu cu aneih ka bak in anun nak aliam amah lawng si zung ah nau nei ding in akal hi hngak chia te hi aneih apa ti mi min cu aum hman aum loh hi hngak chia te anun achia sual la ti ah fa ah ka lak asi ti ah arak chim tu zuk cawn thiam Khine Hnin Wai.\natanga ah avideo kan vang thil chih


Nu Le Nu Bak An i “Veilo” Ko, An Cian Ve Tak Tak – Salai Kawltu\nNu Le Nu Bak An i “Veilo” Ko, An Cian Ve Tak Tak\nAugust 10, 2018 salaikawltu Entertainment\nHlan lio ahcun pa nih nu hi an tuai tawn i an dai tawn hna. Nu cheukhat zong nih pa cu an rak dai tawn ko. A hlan ahcun pa le nu hi an i dai i an i zohkhenh tawn. Tu chan ahcun thil kal ning a dang cang. Transgender timi nu in pa ah ai thleng mi, pa in nu ah ai thleng mi hna an tam tuk cang. Vawlei a lo cuahmah cang. Pa nih nu tlaihhrem zong a hau ti rua lo, nu tu nih an tlaihhrem tawn cang hna. Nu siko i pa bantuk ummi hna an tam tuk i pa zong an herh ti lo. Nu ai dawh tak mi hna nih nu an rak uar tawn. Pa nih kan rak i sungh tak tawn.\nPrank timi hi na thei bal maw? A fawi lei i chim ahcun capo seih he ai lo ko, nain a capo seihnak cun a fak tak tak mi asi. Hawile hna zong an prank tawn i, theih hngalh lo mi hna zong an prank tawn. Theih hngalh lo mi cheukhat nih prank asi an theih cun an thin a hang lo, asinain a thin hang mi an um ve. America ram ahhin a lar tak tak, prank an uar tak tak, a hlei in an hawi le hi prank an hmang.\nA tanglei video hi nu le nu bak an i prank nak asi. Prank video tampi nak zoh ahcun pa nih nu an prank tawn, nu nih pa an prank tawn. Prank an tuah ning a fak lo tak tak, asinain nu le nu an hei i prank cang ahcun an mak khawh ning cu an luan kho tak tak. Asinain zoh a nuam ter ve ngai ngai. Pa le pa an i prank mi nak hmanh in nu le nu ai prank mi hi an luan deuh.\nPrevious Post:Inn Chung Zong Silo Mawttaw Saikal Cung Bakah An i Tthua ko\nNext Post:Australia Cozah nih Chinmi caah Lai Thlam a Kan Sakpiak (Photo he)


Ngakchia Cawnpiak Khawh Ning | A Nuammi Chungkhar\n“Nihin ah kan pekmi bia hi na lung chungah an riak lai i na fale kha fel tein na cawnpiak hna lai.”—Deuteronomi 6:6, 7\nChungkhar hram a thawktu Jehovah Pathian nih fale zohkhenh hna awkah nulepa kha rian a pek hna. (Kolose 3:20) Ngakchia hna nih Jehovah Pathian an dawt nakhnga le ṭuanvo a la khomi upa an si khawh nakhnga nulepa nih nan cawnpiak hna awk a si. (2 Timote 1:5; 3:15) Mah lengah fale hna i an lungthin ah zeidah a um ti zong hngalh khawh nan i zuam lai. Nan biachim le nan tuahsernak hna cu ngakchia caah a biapi tuk. Jehovah Pathian Bia kha a hmasa bikah na lung chungah na chiah ahcun ngakchia hna kha ṭha tein na cawnpiak khawh hna lai.—Salm 40:8.\n1 NGAKCHIA HNA NIH NANGMAH HE BIARUAH AN DUH NAKHNGA BAWM HNA\nBAIBAL CHIMMI: ‘Bia theih duhnaklei ah a khul a rangmi si u law biachimnaklei ah a khul a nuarmi si u.’ (Jeim 1:19) Ngakchia hna kha nulepa sinah zalawng tein lung chungah a ummi bia chim khawh a si ti kha hngalhter na duh ko hna lai. Lung chungah a ummi bia chim an duh tikah nangmahlei in ngaihpiak hna awkah timhcia na si kha an hngalh a herh. Nangmahlei in chimh ngam dingin na um lawngah anmahlei in zalawng tein chim awkah a fawiter lai. (Jeim 3:18) Aw hrangpi in biachim a hmangmi asiloah sualnak kawl a hmangmi a si tiah an in ruah ahcun an lung chung i a ummi bia kha an in chim ngam ti lai lo. Cucaah na fale cungah na lungsau law zeitlukin dah na dawt hna ti kha atu le atu chim hna.—Matthai 3:17; 1 Korin 8:1.\nNgakchia hna nih biachim an duh tikah ngaihpiak hna\nBuaibainak a chuah tik lawngah ngakchia hna he bia i ruah tibantuk si loin hmaan tein bia ruah peng hna\n2 AN CHIM DUHMI KHA HNGALHTHIAM I ZUAM\nBAIBAL CHIMMI: “Thil pakhat kha a hngalthiammi nih cun hlawhtlinnak a hmuh lai.” (Phungthlukbia 16:20, NW) A caancaan ah ngakchia hna i an intuarnak taktak kha hngalh khawh awkah an chim duhmi kha hngalhthiam i zuam a herh. Zeicahtiah mino hna cu biaperh asiloah ruatsetsai loin biachim an hman caah a si. “Bia na leh hlanah ngai hmasa, cu ti na tuah lo ahcun na hruh a si.” (Phungthlukbia 18:13) Cucaah ngakchia hna cungah na thinhung colh hlah.—Phungthlukbia 19:11.\nNgakchia hna nih zei an chim paohah lungcawlcangh in lehrulh colh asiloah an bia tan tibantuk tuah lo awkah biakhiak\nNangmah zong anmah ṭhi na si lioah zeibantuk ruahnak dah na rak ngeih ti le zei hna dah na caah a biapi tiah na rak ruah ti kha philhhlah\n3 NGAKCHIA HNA HMAIAH LUNGRUALNAK LANGHTER U\nBAIBAL CHIMMI: “Ka fapa, na pa cawnpiaknak cu ngai law na nu ṭhithruainak cu hlaw hlah.” (Phungthlukbia 1:8) Jehovah Pathian nih ngakchia zohkhenh hna awkah nulepa kha rian a pek hna. Cucaah ngakchia hna nih upatnak le nawlngaihnak an ngeih nakhnga nulepa hna nih cawnpiak hna u. (Efesa 6:1-3) Nulepa hna “lungnge tein” le “lungthin khat” tein nan um lo ahcun mah kha ngakchia hna nih an hngalh khawh. (1 Korin 1:10) Nan lung aa khah lo hmanhah ngakchia hna kha theihter hna hlah u. Mah lawngah ngakchia hna nih an in upat khawh hna lai.\nNgakchia hna kha zeitindah kan cawnpiak hna lai ti kha i ruahṭi u law mah ningin tuah u\nNgakchia hna cawnpiaknak kong he aa tlaiin nan hmuhnak aa khah lo ahcun innchung hawi i a hmuhnak kha hngalhthiam i zuam\n4 TIMHTUAHNAK NGEI\nBAIBAL CHIMMI: “A zulh awk a simi lam kha ngakchia cu cawnpiak.” (Phungthlukbia 22:6) Ngakchia hna cu anmah tein fimnak an hung ngei lai lo. Timhtuahnak ngeih in na cawnpiak hna an hau. Mah ah chimhhrinhnak zong aa tel. (Salm 127:4; Phungthlukbia 29:17) Chimhhrinh timi cu dantat men lawng kha a chim duhmi a si lo. Mah ah an caah dingrep na chiahpiak hnanak a ruang kha an theihthiam nakhnga chimh hna zong aa tel. (Phungthlukbia 28:7) Mah lengah Jehovah Pathian i a Bia kha an duh nakhnga le a lamhruainak hna kha an theihthiam nakhnga cawnpiak hna. (Salm 1:2) Mah lawngah an chiaṭha thleidannak lungthin a ṭhangcho lai.—Hebru 5:14.\nPathian cu bochan khawhmi a si ti kha ngakchia hna nih an hmuhthiam nakhnga cawnpiak hna\nInternet in hawikom i ser tibantuk ziaza a rawhter khomi thil ṭihnung hna kha hngalthiam in an hrial khawh nakhnga ngakchia hna kha cawnpiak hna. Nupa sinaklei in a miak a kawlmi hna kha zeitindah hrial khawh an si ti kha an hngalh nakhnga cawnpiak hna\n“A zulh awk a simi lam kha ngakchia cu cawnpiak”\nNAA ZUAMNAK CUNGAH JEHOVAH NIH THLUACHUAH AN PEK LAI\nNulepa hna nih ngakchia hna kha Jehovah Pathian a ruahning hna kha cawnpiak awkah rian nan ngei. (Efesa 6:4) Cutin cawnpiak hna awkah thazaang tampi chuah a hau ti kha Jehovah Pathian nih a hngalh. Naa zuamnak nih Jehovah Pathain thang a ṭhatter lai i nangmah zong lawmhnak aan hmuhter lai ti kha zum.—Phungthlukbia 23:24.\nNgakchia nih zeipaoh a ka chimh ngam nakhnga zeitindah ka tuah lai?\nA dang nulepa hna nih ngakchia an zohkhenh hna ningin zeidah kaa cawn khawh?\nNgakchia Tuah Dingmi\nNa fale kha a sunglawi tukmi biatak cawnpiak awkah Baibal ah hram aa bunhmi mah tuah dingmi hna hi hmang.\nShare Share Ngakchia Cawnpiak Khawh Ning


“Laimi (Chin) nih Thanchonak” mit in vote pek ding a si – Lai Lungrawn Post\n“Laimi (Chin) nih Thanchonak” mit in vote pek ding a si\nAugust 15, 2020 admin Chin News\n“Laimi (Chin) nih Thanchonak” mit in vote pek ding a si. By-Salai Robert\nKawl ram ah a sifak bik le thangcho a nuar bik a si mi Lairam hi zei tin dah kan thanchoter khawh lai timi strategy tampi lak ah zei tin dah kan paw cawmnak tha deuh in kan tunmer lai ti mi kong hi Hluttaw a cuh ding mi nih an chim ka thei tuk lo. Party dirhmun in Ram an kalpi ning ka hmuhning in ka van tial mi duh mi a si.Thanchonak , luatnak, nun paw cawmnak ,zalonak a herh deuh rih mi Chin mi kan si. Party in kalpi ti loin, miphun in kalpi cu tih a nung. CNLD tanh lo mi poah cu miphun le ram dawt lo , mah hnglh lo mi bantuk in ruah a si I cu cu Racial Card play phun a si caah tih a nung. MP ka si ahcun Siangcachim tling tein kan pek hna lai. Siibawi a thiammi te khua kip ah kan chiah piak hna lai.Lam kan remh piak hna lai.NLD cozah an kai hnu inCozah budget 80% hi infrastructure ah kan hman an ti. Chin ram ah khuate inn dawng (30) a tling lo mi khua kan tam tuk, Sianghngakchia pakul hman kai ding an um lo mi khua kan tam. Sit-ku-zin tuk ding a si lo.Khuate kip ah siibawi chiah hna u si law minung 1200 hrawng an va si hnga.Cozah rian tuan pakkhat khan tikah kum 30 a tuan ding in tuah chih a si. Ruah phungai a si. NLD zong nih an rian tuan khawh lonak le an nih palh nak a um sicun mipi sin ah thate in an chim ding an si ve. Kum 10 chung Democracy in kan nih hruai cang.\nChin ram cozah nih Development an tuah mi nakin kan nun phung kan caholh le pupa vawlei covo le phunghram le phungphai kan herh deuh a ti mi nih ruatchih u law ka duh ngai. The Ethnic Protection law 2015 February ah Hluttaw nih an feh ter cang. Chapter III (a) have the right to profess freely their language, literature, fine art, culture, custom and religion, (c) have the right to independently hold ceremonies and special days carries out by their culture and custom, (d) have the right of innovation to develop their literature and find art, and right to freely do research on culture ti in law a um. Chin peni chungah mah le miphun caholh cozah sinah register a ngei mi 23 bu a um I 22 bu caholh Primary School ah an cawn I caholh chim tu dingah Teaching Asistance saya/mah 960 khan an si cang.Thlakhat i an lahkhah cu tingkhat a tlin deuh lo. Common language kongah Laizo le Hakha holh kan ti lengmang zong hi upadi a um cang caah Mipi ruahnak lak hmasa a hau.Upadi ning na tuah lo si cun thongthlak kho a si. Ram ram khat ah Official in hman mi caholh an ngei dih. Chin state cu common language ah English kan hman lai ti cu Unoin chung in kan chuak lai ti he a lo pah. (Biana bia ah Mai le Salai tbt) Miphun hmelchunnak zong hmatpungtin or inntawngsuh cazin zong tel khawh a si.\nIndia ram le Kawlram cu politice ah unau bantuk kan rak si. Indian cu an I hmuitinh ning in ram an i hruainak in kum 60 leng a si cang. Kawlram cu ralkap uknak tangah kan um. Mizoram cu kum saupi democracy ram an si lengah ILP a hmang mi federal State an si. Holh pakhat te long a hmang mi an si. Chin miphun he cun tahchun ding kan si lo. Mizo ram ah MNF party nak in BJP nih cozah tam deuh an tlai ko. Thailand he zong tahchun ding a si lo. Thailand zong ralkap nih ana an ting a tam tuk ve. A caan a za an ti ah cun thimnak an tuah than peng.PM U Nu chan lio ah ralkap nih anaa an lak I thlaruk lawng an ti I kum 2 an ti than I kum 2 bia cu chim hlah kum 50 chung anaa an lak. Kawl rawn party , cozah an si ah Kawl ralkap an si ah democracy federal ram hruaining in kan ihruai lai an ti. Federal phung in aihruai mi ram hi vawlei cung ah ram 25 an um I a minung zatuak in chim ah cun vawlei minung vialte I, 40% hrawng hi federal uknak phung tang ah aum mi an si. American le Indian ram i tel hna hlah she law milu in chim tlak hmanh kan si lai lo.\nChin ram cu 100 ah 70 hi kan si a fak, khuate ah kan um. Hlawh a tha mi rian pipa kan tuan lo caah kan si a fak. Zei caah dah kan si a fah i kan thancho lo ti hi a ruang kan theih i kan i thlen a hau cang. , FDI kong cu chim rih duh hlah u si. Chin mi cu Pengtlang a tanhtuk mi miphun kan si tikah mah issue hi a sensitive ngai mi a si. Nain, Social – economy system in kan thlen hrim hrim a hau cang. Cun kan tuah lai ah“Motivation” timi lungthawhnak timi kan herh tuk. Lungthawnnak hi kan thanchonak ding i thazaang a kan petu le hmai ah a kan nortertu thazaang a kan petu pakhat a si. Rian kan tuan lawng ah kan ram le kan miphun kan thangcho lai. Miphun dang kan dawi khawhnak ding ahcun an mah bantuk in sipuazi kan tuah thaim ve a hau. Phaisa an rak serning hrimhrim ah hin sipuazi tuah lo ahcun minung le ram hi thancho khawh a si lo. Chin state cozah a ser ding mi nih fakpi in an kan tuah piak a hau. Economic cu politik player a si peng. Economic a tha lo cu politik zong a tha khawh lo.\nWolrd Bank le ADB nih an tuak ning ah cun U Thein Sein cozah lio ah sipuaizi GDP growth rate hi phungmang te in a kai peng i 2014 ah 8% le 2015 ah 7.5 % a si. NLD cozah an kai hnu I sipuazi an nih ruahchan bang tuk a rak si ti lo. 2020 kum cu chim tlak a si ti lo. A ruang pathum in ka hmun. Rakhain ram buainak, Ram dang economic section le covid- 19, ruang ah a si in ka ruah . NLD cozah nih Social- economic, Ciin thlak lei foreign expert an hlanh mi minung 90 hrawng an si nain zeipi pa an tuah khawh ve lo.\nChin cozah zong nih ramleng kampani pawl a sawm ve hna nain kan Chin ram ah electric mei, ti le sehzung tuahnak ding le raw materials pawl a um ko nain a miak an hmun than ding ah caan sau pi a rau ding a si caah a si kho men. Cu pinah infrastructure a that rih lo tikah ram dang kampani pakhat hmanh nih rian an tuan rih lo. Chin state cozah nih Investment le trade policy, development upadi a thei mi expert an hlan I ramchung ramleng investment pawl (incentives) ser a hau. Vawlei ciinthlaknak le satil zuatkhalnak ah vawlei free in kum zeizat kan in pek/hlanh hna lai ti bantuk pawl le strategy framework tha te in kan i ser piak hna lai tbt in lem deuh hna seh law kan thanchon a rang deuh lai in ka raut. Chin cozah nih A,B,C plan tbt in khuate ciinthlaknak a tha mi satil zuathhalnak survey tha te in tuah hna she law paw cawm nak tiang a si ko lai. Vawlei le achung um thil(resources) hman ning tawlrelnak upadi thar zong 2020 an feh ter cang. Chin state cozah nih study tuah i lai tlang ah hman khawh mi hmuhma tam pi a um.\nChin State cozah cu Chin mipi le Chin ram caah a dir awk a si. Central cozah (bahu) nih zeitin dah kan nor khawh nak ding kan mah te in Chin state sustainable Development Strategy Plan (CSGDSP) kan ngei lawng ah ram dang investment siseh Grant , Loan siseh kan mah tein kan nih tawlrel khawh nak lam a um deuh lai. CSDSP tha tein kan ngeih ah cun Central cozah I bochan tuk a hau ding a si ti lo. Hmailei ah Federal an kan pek hmanh ah nawlngeihnak covo hi kan kut cung ah a um zongah planning ngei lo ahcun khatlei kap in a rak kan temtawn/hren than lai.\nBiatlang kawmnak; Chin ram chungah tukum MP a cuh ding minung 200 leng le Party 12 an si ti a si. Mifim Mithiam, Mitha, Ruahnak kau angei mi, Experience a ngei mi, mipi an kan hruai kho tu, Pine le bohu ah ral tha te in a chim relngam I a chim thiam mi kan ram nih a herh deuh. Election ( Thimnak) a um can ah Sining le dirh hmun a lawh lo mi, Income tlawm te a hmu mi ram ah cun MP a cuh ding nih ram zong an hrawh ton I terrorism a chuah ter pinah Eihmur zong a tam khun ti a si. Chin ram adaw I mipi hmaizoh mi, Bu hruainak ah tluang te in um mi Bu ah buainak a chuah pi lo mi hruaitu kan ram nih a herh cang. Credit: Robert Ling\n2020 Kawlram Pumpi Thimnak Ah Rawn Party Nih Chinram Ah Teinak Hmunthan Hna Sehlaw Chin Miphun Kan I Lawm Kho Ti Hnga Maw?